|  |
| --- |
| KIRDERANNIKU KOOSTÖÖKOGU STRATEEGIA 2015-2020 |
|  |
| http://www.estravel.ee/pics/news/narva-joesuu-rand.jpg  (foto Narva-Jõesuu rannast: www.estravel.ee) |

|  |
| --- |
| Nutifikaator |

# Sisukord

[Sisukord 2](#_Toc414357353)

[Sissejuhatus 4](#_Toc414357354)

[I. MTÜ Kirderanniku Koostöökogu kirjeldus 5](#_Toc414357355)

[II. KIKO tegevuspiirkonna kirjeldus ja hetkeolukorra analüüs 6](#_Toc414357356)

[2.1 Tegevuspiirkonna kirjeldus 6](#_Toc414357357)

[2.2 KIKO piirkonna sotsiaalmajandusliku olukorra analüüs 7](#_Toc414357358)

[2.3 Piirkonna ühisosa kirjeldus 10](#_Toc414357359)

[III. Tegevuspiirkonna arenguvajadused ja -potentsiaal 13](#_Toc414357360)

[3.1 Kogukonna kaasamine strateegiaprotsessi 13](#_Toc414357361)

[3.2 Tegevuspiirkonna SWOT analüüs 17](#_Toc414357362)

[IV. Eelmiste strateegiliste eesmärkide täitmine ja saavutatud tulemused 23](#_Toc414357363)

[V. Strateegia 26](#_Toc414357364)

[5.1 Visioon ja arenguvaldkonnad 27](#_Toc414357365)

[5.2 Strateegia eesmärgid 27](#_Toc414357366)

[5.3 Strateegia integreeritud ja uuendusliku olemuse kirjeldus 29](#_Toc414357367)

[VI. Strateegia elluviimise tegevuskava 32](#_Toc414357368)

[7.1 Meetmete valiku üldine põhjendus 32](#_Toc414357369)

[7.2 Meetmete kirjeldus 33](#_Toc414357370)

[7.2.1. Ettevõtluse arendamise ja kompetentsi tõstmise meede 33](#_Toc414357371)

[7.2.2. Elukeskkonna ja kogukonna arendamise meede 34](#_Toc414357372)

[VII. Võrgustumine ja koostöö 35](#_Toc414357373)

[VIII. Strateegia rakendamise juhtimine ja seire 36](#_Toc414357374)

[9.1 Strateegia rakendamine ja KIKO suutlikkus strateegia elluviimiseks ja piirkonna elavdamiseks 36](#_Toc414357375)

[9.2 Meetme projektide hindamine 37](#_Toc414357376)

[9.3 Strateegia seire 42](#_Toc414357377)

[IX. Strateegia rahastamiskava 43](#_Toc414357378)

[10.1 Planeeritav eelarve ja jaotus strateegia meetmete ja muude rahastamisalikate kaupa 43](#_Toc414357379)

[10.2 Rahastamiskava koostamise selgitused 43](#_Toc414357380)

[X. Strateegia sidusus arengudokumentidega 43](#_Toc414357381)

[11.1 Sidusus LEADER-meetme spetsiifliste eesmärkidega 43](#_Toc414357382)

[11.2 Sidusus Maaelu Arengu Euroopa Põllumajandusfondi prioriteetidega 44](#_Toc414357383)

[11.3 Sidusus teiste arengudokumentidega 44](#_Toc414357384)

[Kokkuvõte 46](#_Toc414357385)

# Sissejuhatus

Käesolev strateegia on aluseks Kirderanniku Koostöökogu MTÜ (KIKO) tegevusteks aastatel 2015-2020. Strateegia kirjeldab piirkonna arendamiseks püstitatud eesmärke ning nende saavutamiseks rakendatavaid meetmeid. Strateegia täitmine toimub Euroopa Liidu LEADER-programmi toel.

Strateegia lähtub LEADER-põhimõtetest. KIKO raames teevad koostööd piirkonna ettevõtjad, vabaühendused ning omavalitsused. Partnerid on ühiselt töötanud välja KIKO strateegia, mis põhineb „alt-üles“ lähenemisel läbi partnerite ja piirkonna elanike kaasamise strateegia koostamise ja elluviimise protsessi, partnerite omavahelisel võrgustumisel (nt Viru Toit võrgustik, Ida-Virumaa turismiklaster jt) ning piirkonna vajadustest tuleneva meetmestiku väljatöötamisel. KIKO meetmestiku abil on võimalik toetada uuenduslikku tootearendust ettevõtlusvaldkonnas (nt kohaliku toidu tootjad, väiketootjad, turismiteenuste pakkujad) kui ka sotsiaalset innovatsiooni sektoritevaheliste võrgustike arengus (nt Ida-Viru turismiklaster, Ettevõtlik Kool jms). Seeläbi rakendatakse mitte ainult KIKO strateegiat, vaid aidatakse kaasa ka teiste piirkonna jaoks oluliste strateegiliste arengudokumentide täitmisele – maakondlikud ja kohalike omavalitsuste arengukavad, võrgustike strateegiad ja arengukavad.

# MTÜ Kirderanniku Koostöökogu kirjeldus

MTÜ Kirderanniku Koostöökogu asutamisleping sõlmiti 23.augustil 2006 Jõhvis. KIKO registreeriti äriregistris 18.09.2006. Organisatsiooni liikmeskond seisuga 17.03.2015 koosneb 41 liikmest.

**Omavalitsused (4 liiget):** Jõhvi Vallavalitsus,  Kohtla-Nõmme Vallavalitsus, Toila Vallavalitsus ja Narva-Jõesuu Linnavalitsus.

**Mittetulundussektor (17 liiget):**

*Jõhvi vallast*: Ida-Virumaa Talupidajate Liit,  MTÜ Tammiku Segaansambel, Alutaguse Suusaklubi, MTÜ Virumaa Toitlustajad, SA Ida-Viru Ettevõtluskeskus, MTÜ Visad, MTÜ Tertur Arendus . *Toila vallast*: Spordiklubi FiniFit, MTÜ Toila-Ontika Merekuurort, Toila Sadama Jahtklubi, MTÜ Toila Merepääste, MTÜ Pühajõe Tegijate Selts . *Kohtla vallast*: SA  Saka-Ontika Pank. *Vaivara vallast*: Maarahvaselts Vanatare, Vaivara Sinimägede Sihtasutus. *Kohtla-Nõmme vallast*: MTÜ Kohtla & Nõmme Areng. *Narva-Jõesuu linnast*: Narva-Jõesuu Eestlaste Selts Kalju

**Ettevõtlussektor (20 liiget):**

*Jõhvi vallast:* Valge Hobu Trahter OÜ, OÜ Mitteldorf, Liisbet Invest OÜ, Tertur OÜ. *Toila vallast:* OÜ  Voka Trans, OÜ Fulton Service, Nutifikaator OÜ, Digiinfo Systems OÜ, OÜ Kirde Haldus Grupp, R Capital OÜ, Mägipõllu talu, FIE Artur Gabriel, FIE Jüri Gabriel, Green Souplin OÜ. *Kohtla vallast:* OÜ Cops & Max, Saka Mõis OÜ. *Kohtla-Nõmme vallast:* OÜ Adrenaator Grupp. *Vaivara vallast:* OÜ K.S. Pimestiku. *Narva-Jõesuu linnast:* OÜ RIKAS-VO, OÜ Kirderand

# KIKO tegevuspiirkonna kirjeldus ja hetkeolukorra analüüs

## 2.1 Tegevuspiirkonna kirjeldus

Tegevuspiirkond hõlmab 4 Ida-Viru maakonna omavalitsuse territooriumi, sisaldades vallasisest Jõhvi linna (vt joonis 1). Tegevuspiirkonnas elab Statistikaameti andmetel seisuga 01. Jaanuar 2014 18 555 elanikku.

KIKO territoorium on Statistikaameti andmetel 299,95 km².



Joonis 1. KIKO piirkond. *kaart Maa-amet, kaardirakendus Statistikaamet*

Tabel 1. KIKO piirkonna omavalitsuste rahvaarvu dünaamika võrrelduna Kohtla-Järve linna, Ida-Viru maakonna ja Eesti rahvaarvu dünaamikaga. Statistikaamet

|  |  |  |  |  |
| --- | --- | --- | --- | --- |
|  | | | **Muutus** | |
| **KOV** | **2005** | **2014** | **Arv** | **%** |
| Eesti | 1 358 850 | 1 315 819 | -43 031 | -3,2 |
| Ida-Virumaa | 170 090 | 149 483 | -20 607 | -12,1 |
| Kohtla-Järve | 42781 | 37198 | -5 583 | -13,1 |
| Narva-Jõesuu | 2 744 | 2 655 | -89 | -3,2 |
| Jõhvi | 13 436 | 12 696 | -740 | -5,5 |
| *sh Jõhvi l* | *11 720* | *10 525* | *-1 195* | *-10,2* |
| Kohtla | 1 632 | 1 435 | -197 | -12,1 |
| Kohtla-Nõmme | 1 108 | 1 020 | -88 | -7,9 |
| Toila | 2 416 | 2 184 | -232 | -9,6 |
| **KIKO** | **21 336** | **19 990** | **-1 346** | **-6,3** |

Tabel 1. KIKO piirkonna, Ida-Virumaa ja Kohtla-Järve rahvaarv 2005 ja 2014.

## 2.2 KIKO piirkonna sotsiaalmajandusliku olukorra analüüs

Sotsiaalmajandusliku olukorda kirjeldab KIKO piirkonna hetkeolukorra analüüs, mis on toodud ära lisas 1. Strateegiadokumendis kirjeldatakse hetkeolukorra analüüsi olulisemaid ning strateegia seisukohalt tähtsamaid järeldusi.

**Rahvastik**

Rahvastikutrendid KIKO piirkonnas põhjustavad piirkonna rahvastiku vähenemist ja vananemist. Väljaränne piirkonnast tugineb suures osas nooremaealistele.

Rahvastikuvaldkonna järeldused lähteanalüüsist:

1. KIKO tegevuspiirkonna arv on viimase kümne aasta jooksul vähenenud (1346 inimese ehk 6,3% võrra). Elanikkonna vähenemine on tingitud negatiivsest loomulikust iibest (perioodi 2005-2013 aastakeskmine oli -125 inimest) ja mõningal määral väljarändest (aastakeskmine u -10 inimest). Sarnane trend on iseloomulik ka suuremale osale ülejäänud Eestist.
2. Viimase kümnendi jooksul on noorim vanusegrupp (0-19) KIKO piirkonnas vähenenud 24,1% ehk 1088 lapse ja noore võrra. Eesti keskmine näitaja oli sealjuures -13,6%. Seega erineb tegevuspiirkond Eesti keskmisest märgatavalt. Selline olukord tähendab, et perspektiivis peavad omavalitsused haridusasutuste võrku ümber korraldama.
3. Maksumaksjate (vanusegrupp 20-64) hulga vähenemine 123 inimese ehk 1% võrra ei mõjuta antud hetkel oluliselt omavalitsuste tulubaasi, kuid hakkab seda tegema pikemas perspektiivis, kui maksumaksjate hulk tulenevalt demograafilistest protsessidest vähenema hakkab.
4. Vähenenud on ka vanemaealiste grupp (135 inimese ehk 3% võrra), mis tähendab, et neile mõeldud teenuste nõudluses pole siiani kasvu olnud. Samas on lähitulevikus vastav vanusegrupp siiski pigem suurenev.
5. Kõikide piirkonna omavalitsuste vanusstruktuuri kestlikkus on surve all, sest igal pool jääb demograafilise tööturusurveindeksi väärtus alla ühe. Viimase kümnendi jooksul on indeksi väärtus vähenenud 0,21-0,26 punkti võrra, jäädes 2014. a alla ka riigi keskmisele (0,72).
6. Statistikaameti prognoosi kohaselt jätkab maakondade elanike arv vähenemist, jõudes aastaks 2040 umbes 111 500 inimeseni Ida-Viru maakonnas. Siit tuleneb ka KIKO piirkonna suurim väljakutse – tulla ühelt poolt toime kvaliteetsete avalike teenuste pakkumisega ning teisalt uute töökohtade loomise ja elukeskkonna kvaliteedi parendamisega, pidurdamaks elanikkonna kiiret vähenemist.

***Sisend strateegia kujundamisesse***

* *KIKOl tuleb pöörata olulist tähelepanu elukeskkonna kvaliteedi (nii füüsilise kui ka teenuste) parandamisesse, mis võimaldaks vähendada väljarännet ning suurendada sisserännet piirkonda.*
* *KIKO piirkonna noortele tuleb leida siduvaid tegevusi, mis motiveeriks neid hiljem piirkonda naasma.*
* *Arvestades elanikkonna vananemist ja vähenemist, muutub oluliseks vanemaealiste inimeste hoidmine tööturul, mis leevendaks rahvastiku vähenemisest tulenevat tööjõupuudust*

**Majandus**

Majandusvaldkonda iseloomustab KIKO asukohast ning KIKO piirkonnas olemasolevatest ressurssidest tulenev üsna hea positsioon. Asukoht kahe linnapiirkonna vahel leevendab tööjõupuudust, võimaldab paremat teenuste kättesaadavust ning pakub kohalikku turgu. Piirkonna looduslikud ja ajaloolised eeldused võimaldavad toetuda turismisektori arengule ning arendada mikroettevõtlust kohalikul toorainel põhineva toidu tootmiseks.

Majandusvaldkonna järeldused lähteanalüüsist:

1. 2012. aastal oli Ida-Virumaa SKT 1,4 miljardit eurot jooksevhindades, ületades majanduskriisi eelset taset. Maakonna SKT osatähtsus riigi omas on püsinud suhteliselt stabiilsena. Aastal 2012 moodustas see riigi SKTst 8,2%, mis on umbkaudu samas suurusjärgus Tartumaaga. Arvestades, et KIKO tegevuspiirkond hõlmab suures osas Jõhvi ja Kohtla-Järve ning Narva linnapiirkondi, kus tegutsevad mitmed suuremad ettevõtted, võib eeldada, et piirkonnal on maakonnas küllaltki oluline roll.
2. Üle-Eestilises võrdluses positsioneerub Ida-Virumaa viiendaks – SKT ühe elaniku kohta moodustab Eesti keskmisest 66%. Hoolimata küllalt heast positsioonist maakondade võrdluses (5. koht) erineb SKT väärtus (7939 eurot inimese kohta 2011. a) esimesest - Harjumaast märgatavalt (18 551 eurot inimese kohta samal aastal). Seega on nii maakonna kui ka KIKO tegevuspiirkonna väljakutseks kohalike ettevõtete müügitulu suurendamise toetamine.
3. KIKO tegevuspiirkonnas nagu ka mujal Eestis on ülekaalus mikroettevõtted (vähem kui 10 töötajat). Seega on arengu seisukohalt olulise tähtsusega just väikeste ettevõtete arendamine, pakkumaks muuhulgas ka piirkonna elanikele vajalikke teenuseid.
4. Ettevõtlusaktiivsus on KIKO tegevuspiirkonnas viimaste aastate jooksul märgatavalt kasvanud, majanduslikult aktiivsete ettevõtete arv suurenes perioodil 2004-2012 1,4 korda, jäädes aga alla Eesti keskmisele tasemele (kasv 1,6 korda). Majanduslikult aktiivseid ettevõtteid on piirkonnas keskmiselt 1000 elaniku 36, mis jääb Eesti keskmisele (53) alla, kuid ületab maakonna vastavat näitajat (21). See tähendab, et ettevõtlusaktiivsuse suurendamine on üheks piirkonna väljakutseks.
5. KIKO tegevuspiirkonnal on looduse ja vaatamisväärsuste näol olemas tugev turismipotentsiaal. Peamiste turismiteenuste (toitlustus ja majutus) kättesaadavus on omavalitsuseti ebaühtlane, olles koondunud Narva-Jõesuu, Toila ja Saka piirkondadesse. Samas on igas omavalitsuses olemas vähemalt üks laiema tuntuse ning mõjuga turismiobjekt. Siinkohal on oluline edendada turismialast koostööd, rakendamaks objektides peituvat potentsiaali täiel määral (näiteks on alakasutatud Soome lahe pankrannik kui selgelt eristuv ressurss).
6. KIKO tegevuspiirkonna omavalitsuste majandusnäitajad on eriilmelised. Toila valla tulumaksu laekumine ületab Eesti keskmist (548 eurot inimese kohta 2013. a). Paljude puhul on aga olukord vastupidine – tulumaksu laekumine elaniku kohta jääb sellele alla. Seega on omavalitsuste tulubaas väga erinev. Samuti on suured erinevused valdade eelarvetes – vahe suurima ja väikseima vahel on mitmekordne. See tähendab, et omavalitsused on avalike teenuste pakkumisel väga erineva võimekusega.
7. Erinevusi tulumaksu laekumise osas ilmestab ka keskmine brutokuupalk. Toila valla puhul ületas see näitaja 2013. aastal Eesti keskmist (vastavalt 959 ja 900 eurot kuus). Narva-Jõesuu elanike keskmine brutokuupalk oli aga vaid 761 eurot kuus.
8. Töötus on KIKO tegevuspiirkonnas pigem väike. Ühelt poolt on see positiivne, kuna sotsiaalsed probleemid on selles osas väiksed, teisalt tähendab see, et potentsiaalselt tekkida võivatel ettevõtetel on keeruline KIKO piirkonnast vaba tööjõudu leida (absoluutnumbrites on registreeritud töötuid 513 inimest). Tõenäoliselt on aga võimalik tööjõudu leida mujalt maakonnast, kuna KIKO piirkond asub suurte linnapiirkondade läheduses, kus leidub vaba tööjõudu.

***Sisend strateegia kujundamisesse***

* *KIKO piirkonna mikroettevõtlus vajab tuge ja innustust eelkõige uute toodete turuletoomisel ning nende võrgustikupõhisel (eelkõige toiduainete toomise-nende töötlemise-turismi valdkondades) turundamisel.*
* *Perspektiivseteks tegevusvaldkondadeks on kohalikul ressursil põhinevate turismiteenuste pakkumine ning kohalike toiduainete tootmine ning töötlemine, mis oleksid samuti suunatud lisaks elanikkonnale ka turistidele.*
* *KIKO piirkonnas tuleb kasvatada ettevõtlusaktiivsust eelkõige noorte hulgas, kuid samuti julgustada eakamaid inimesi pakkuma oma tooteid ja teenuseid mikroettevõtjatena*

**Kodanikuühiskond ja avalikud teenused**

Kodanikuühiskonda iseloomustab eelkõige kahe keelekogukonna olemasolu tegevuspiirkonnas. See loob vajaduse, kuid ka võimaluse tegevusgrupi tegevuste laiendamiseks venekeelsele kogukonnale ning venekeelse kogukonna lõimimist KIKO strateegia elluviimisesse. Avalikke teenuste sektorit iseloomustab linnastute lähedusest tulenev sotsiaalsete ja hariduslike teenuste hea kättesaadavus.

Kodanikuühiskonna ja avalike teenuste valdkonna järeldused lähteanalüüsist:

1. Kõikides KIKO tegevuspiirkonna omavalitsustes koolieelset lasteasutust ei ole. Samas on teenus rahuldatud Jõhvi ja Kohtla-Järve baasil.
2. Viimase kümnendi jooksul on üldhariduskoolide õpilaste arv KIKO piirkonnas mõnevõrra vähenenud (8% ehk 171 õpilase võrra). Samas on see rahvastikuprotsesse arvesse võttes mõistetav.
3. Huvihariduse kättesaadavus on piirkonnas ebaühtlane. Seega on kohalikul kogukonnal oluline roll huvitegevuste arendamisel ja pakkumisel.
4. Peamised sotsiaal- ja tervishoiu valdkonna teenused on KIKO tegevuspiirkonnas rohkemal või vähemal määral kättesaadavad. Väljakutseks on aga nende kättesaadavuse jätkuv tagamine, teenuste edasine arendamine ja kvaliteedi parendamine.
5. Valitsusväliste organisatsioonide arenguid võib lugeda positiivseiks, kuigi viimasel aastal on nende arv keskmiselt vähenenud. KIKO piirkonnas ületab nende arv 1000 elaniku kohta (27) Eesti ja maakonna keskmisi näitajaid (vastavalt 22 ja 17).
6. Kõigis piirkonna omavalitsustes on mitu seltsi- või rahvamaja, samuti tegutsevad neis mitmesugused külaseltsid. Vastavaid hooneid ning nende sisustust on viimase kümne aasta jooksul märkimisväärselt edasi arendatud. Paljud kolmanda sektori asutused on saanud oma tegevusele ka erinevaid toetusi, sh Leader-meetmest. Enamjaolt on see hoonete näol loodud võimalused tegevuste läbiviimiseks ning sellest tulenevalt on peamiseks väljakutseks teenuseid pakkuvate seltside arvu ja võimekuse kasvatamine ning seeläbi nende majandusliku toimetuleku suurendamine.
7. Tulenevalt senisest kogemusest võib piirkonna kodanikuühenduste väljakutseteks pidada suhteliselt suurt sõltuvust erinevatest toetustest, laiapõhjalisema koostöö arendamist (mitut erinevat omavalitsust hõlmav) ning aktiivsemat kogukonnateenuste arendamist.

***Sisend strateegia kujundamisesse***

* *Piirkonna elukvaliteedi jaoks tuleb pakkuda mitmekesiseid võimalusi huvitegevusteks, spordiks, kultuuritegevusteks, seda suures osas vabaühendustele tuginedes.*
* *Olemasolevat kultuuri- ja spordiobjektide võrgustikku tuleb kasutada efektiivselt ning vältida objektide ja tegevuste dubleerimist.*
* *Oluline on ürituste korraldamisel teha selgelt vahet ürituse soovitud mastaapidel ning leida võimalus KIKO piirkonna ürituste kalendri loogiliseks ülesehituseks ning selle seostamiseks maakondliku ürituste kalendriga.*


## 2.3 Piirkonna ühisosa kirjeldus

Piirkonna ühisosa moodustub järgmistest teguritest.

* Asukoht Eesti kirdenurgas, Soome lahe rannikul

Asukohalt on KIKO territoorium sidus, kui välja arvata Vaivara valla territoorium, kus vald ei kuulu KIKOsse. Põhja poolt ühendsb KIKO omavalitsusi Soome lahe rannik ja meri, mis moodustab samuti ühise ressursi Kohtla ja Toila valla ning Narva-Jõesuu linna jaoks. Ühelt poolt on rannik ja selle ühine kooskõlastatud arendamine oluline turismivaldkonnale, kuid samuti ka kohalikele toidutootjatele ning väärindajatele (mereannid). Kohtla-Nõmme vallal ja Jõhvi vallal ei ole küll otsest ligipääsu merele, kuid sidusus pankrannikuga läbi transpordivõrgustiku, sh ühistranspordivõrgustiku on hea. KIKO piirkonna põhiliseks asukoha põhiseks ühendavaks teguriks on asukoht pankrannikul Soome lahe ääres. Selline asukoht loob ühised väljakutsed (merepääste, koostöö kalanduse tegevusgrupiga jm.) ning arenguvõimalused (kohalikud mereannid, turism sh. mereturism, kuurortide olemasolust tulenevad turundusvõimalused väiketootjatele ning ka kolmandale sektorile).

* Suur venekeelse elanikkonna osatähtsus (vt joonis 8)



Joonis 2. Eestlaste osatähtsus omavalitsustes. Statistikaamet

2011. aasta rahvaloenduse andmetel on eestlaste osatähtsus KIKO piirkonna omavalitsustes järgmine:

* Jõhvi vald – 37,3%
* Kohtla vald – 50,6%
* Kohtla-Nõmme vald – 67,5%
* Narva-Jõesuu linn – 12,9%
* Toila vald – 80,9%

See on selgelt eristatavaks teguriks enamusest muudest kohalikest tegevusgruppidest. Suur venekeelse elanikkonna osatähtsus nõuab täiendavaid pingutusi nende kaasamiseks LEADER-tegevustesse (nt vene keele oskus töötajate puhul, vajadus teatud informatsiooni ka vene keelde tõlkida). Praegu pole venekeelsed ettevõtjad ja kolmas sektor olnud veel piisavalt kaasatud KIKO tegevutesse, kuid olukord on tasapisi paremaks muutunud ning KIKO jätkab jõupingutusi.

Teiselt poolt loob venekeelne elanikkond ja venekeelsed ettevõtjad ka teatud eelise turismivaldkonnas, kuna Ida-Virumaa peamiseks välisturuks turismis on Venemaa ning samuti võib eeldada, et venekeelsetel ettevõtjatel on häid idapoolseid kontakte ning võimekus neid ka kasutada.

* Suurtööstuse pärand ning põlevkivi kaevandamise alad

KIKO piirkonda iseloomustab tugev tööstuslik pärand ning põlevkivikaevandamise mõju (vt joonis 9).



Joonis 3. KIKO piirkonna paiknemine kaevandus ja tööstusalade suhtes. Statistikaameti kaardirakendus.

Kasutusest välja jäänud tööstuspärandi olemasolu ning kaevandamisalad, mis on nüüd rekultiveeritud, loovad KIKO piirkonda olulise ja unikaalse ressursi. Edukas on olnud tootmise lõpetanud kaevanduse – Kohtla kaevanduse kasutuselelvõtt turismiatraktsioonina (Kohtla-Kaevanduspark-Muuseum ja Talvekeskus). Sellise tööstusalade taaskäivitamise kogemust on vaja arendada ning levitada ka teiste KIKO partnerite seas, nt aherainemägedele rakenduse leidmisega Jõhvi ja Kohtla valdades, kasutusest välja jäänud kaevandusalade kasutuselevõtuga.

KIKO piirkonnas on ka tomiva tööstusliku infrastruktuuriga alasid – Narva-Jõesuus Narva jõe äärsed endised kalatööstuse territooriumid, Kohtla vallas Järve küla tööstusterritoorium jt.

Selline pärand iseloomustab ja eristab KIKO piirkonda ning esitab piirkonnale sarnaseid väljakutseid – kuidas taaskasutada kasutusest välja jäänud kevandus- ja tööstusobjekte ning –maastikke. Kuidas sobituda põllu-, metsa- ja kalamajanduse, mikro- ja väiketootmise ning väikeettevõtlusel baseeruva teenindusega suurtoomisettevõtete vahel ning kuidas leida tasakaalu riiklikul ning suurettevõtjate huvil maavarade kaevandamise ning töötlemise vastu ning kohaliku kogukonna vahel, kes elab koos kaevandamise ja suurtootmise mõjudega.

* Paiknemine Ida-Virumaa linnastus linnaliste asulate vahel

Paiknemine Ida-Virumaa linnastus kahes linnapiirkonnas (Narva linnapiirkond ning Jõhvi/Kohtla-Järve linnapiirkond) loob KIKO partneritele sarnase tausta kohalike teenuste arendamisel ja tarbimisel. Kuna suured keskused on alati lähedal, tarbivad maapiirkondade elanikud sageli teenusi seal. Ühlet poolt on see hea kuna teenuste kättesaadavus on parem, kuid teisalt jälle on KIKO piirkonna ettevõtjatel ja vabaühendustel vaja oma arendustegevuste teostamisel arvestada oluliselt keerulisema konkurentsiolukorraga. Täiendavaid võimalusi oma toodete ja teenuste turundamiseks loovad linnadest KIKO piirkonna rekreatsioonialadele tulevad puhkajad samuti kui turistid.

Eeltoodud näitajad loovad sarnase probleemistiku ning võimaldavad piirkonnal otsida sarnaseid lahendusi. KIKO piirkond on sisemiselt sidus.

# Tegevuspiirkonna arenguvajadused ja -potentsiaal

KIKO tegevuspiirkonna arenguvajaduste ja arengupotentsiaali leidmiseks kasutati erinevaid meetodeid ja vahendeid. Põhiliselt saab kasutatud mmeetodid jagada kaheks:

* Objektiivsetel statisitlistel andmetel põhinevateks meetoditeks – KIKO piirkonna lähteanalüüsi koostamine, KIKO piirkonna ettevõtjate, omavalitsuste, vabaühenduste ankeetküsitlus.
* Subjektiivsetel hinnangutel ja aruteludel põhinevateks meetoditeks – KIKO strateegia koostamise avatud ruumi läbiviimine, erinevate fookusgruppide läbiviimine, õppereiside korraldamine.

Nende meetoditega kogutud andmete baasil viidi läbi strateegiaseminarid, mille raames koostati piirkonna SWOT-analüüs ning määratleti olulised strateegilised valikud.

## 3.1 Kogukonna kaasamine strateegiaprotsessi

Tegevuspiirkonna arengu seisukohalt oluliste kitsaskohtade, arenguvaldkondade ja tegevussuundade määratlemiseks kaasati aktiivselt kohalikke ettevõtjaid, vabaühendusi, omavalitsusi ja elanikke. Selleks viidi läbi terve rida erinevaid avalikke arutelusid:

* „avatud ruumi“ arutelu
* Fookusgruppide intervjuud (noored, ettevõtjad, kolmas sektor)
* Google ankeetküsitlus
* Strateegiaseminarid

**Avatud ruumi kokkuvõte**

KIKO strateegiaprotsessi alguses viidi läbi „avatud ruumi“ meetodil probleemipüstituse seminar. Seminar viidi läbi koostöös naabertegevusgrupi Virumaa Koostöökoguga. Seminari eesmärgiks oli leida KIKO tegevusgrupi ja piirkonna jaoks olulised teemapüstitused, mille üldistamisel oleks võimalik saada sisend strateegia eemärkide seadmiseks.

**Osalejaid oli** 41 koostöögruppide liiget, ettevõtjat, vabaühenduste esindajat, omavalitsustegelast, poliitikud jt partnereid.

**Arutelu teemadena määratleti:**

1. Madal ettevõtlusaktiivsus
2. LEADER-tegevuste pikaajaline mõju
3. Alternatiivenergia
4. Veeturism – meri, järved, jõed, muud veekogud
5. Mida LEADER suudab mõjutada
6. Toit ja tootearendus
7. Kohalike kaasamine LEADER-tegevustesse
8. Noorte kaasamine LEADER-tegevustesse
9. KOV roll LEADER-tegevustes
10. Turism ja puhkemajandus
11. VIKO Südametee
12. Koostöö VIKO+KIKO+turismiklaster
13. Viru Toit
14. „Teeks ühe firma“
15. VIKO ja KIKO koostöö ettevõtlikkuse valdkonnas
16. Spordisanatoorium
17. Merekultuuri pärand

Arutelud viidi läbi „avatud ruumi“ formaadis, kus kõigil osalejatel oli võimalus teda huvitavatel teemadel kaasa rääkida.

Avatud ruumi tulemuste kaardistamise järgselt võib välja tuua järgmised eri teemade raames korduvad probleemipüstitused:

* **Noored** – piirkonna jätkusuutlikkuse tagamiseks on oluline leida atraktiivseid võimalusi noortele nii töövõtja, kui ettevõtja ning kolmanda sektori esindajana. Eelistatuim arenguvaldkond noorte kaasamise kontekstis on mikro- ja väikeettevõtlus ning turism.
* **Mikroettevõtjate toetamine** on oluline läbi mitmete arenguvaldkondade. Mikroettevõtja tasandil on LEADER-toetuste ergutav mõju kõige märgatavam ning tunnetatavam.
* Olulisimaks väljakutseks on LEADER-tegevusgrupi tegevuste **eesmärgistamine,** eesmärkide saavutamise mõõtmine ning seose tekitamine konkreetse toetustaotluse ning strateegilise eesmärgi vahel.

**Kokkuvõtvalt võib avatud ruumist teha järelduse, et arenguvajaduseks on eelkõige noortele suunatud töökohtade loomine ning selleks mikroettvõtjate toetamine. Seda kinnitab ka statisitliste andmete analüüs, mis näitab, et tegevuspiirkonnast toimub väljaränne ning eelkõige nooremate vanuserühmade osas rahvaarvu kahanemine**

**Arengupotentsiaalina saab selles kontekstis käsitleda eelkõige piirkonna turismiressurssi ning sellele tuginevat kohaliku toidu tootmise ja töötlemise sektorit.**

**Kindlasti on ettevõtluse arengule toeks linnades arenev tööstusettevõtlus pakkudes väikeettevõtetele võimalusi allhangeteks.**

**Fookusgruppide kokkuvõte**

Erinevate huvigruppide hinnangute saamiseks eelmise programmperioodi LEADER-tegevuste kohta KIKO piirkonnas ning nende ootuste kaardistamiseks viidi läbi fookusgrupi intervjuud, mille raames osalejad said esitada oma hinnanguid KIKO tegevuse kohta ning väljendada ootusi uueks strateegiaperioodiks.

Fookusgruppideks olid:

* Noored ja noorsootöötajad
* Ettevõtjad
* Vabaühendused

Fookusgruppide intervjuude baasilt sai üldistada huvigruppide arvamusi ning seeläbi sai sisendit strateegia eesmärkide püstitamiseks.

* Noored ja noorsootöötajad

Fookusgrupp, milles osalesid piirkonna noored ning noorsootöötajad. Fookusgrupi intervjuu viidi läbi kahes osas – arutelugrupina laua taga ning samuti Facebook’i aruteluna.

Arutelugrupp toimus 2014 märtsi alguses Ida-Viru Ettevõtlusekuses. Arutelugrupis osales 7 inimest.

Facebook arutelu toimus märts 2014 kuni 30-aastaste noorete seas, kes enam mingisugusel põhjusel Ida-Virumaal ei ela. Arutelus paluti välja tuua, millised tingimused peaksid olema täidetud, et nad kodukohta tagasi tuleksid (sh need, kes praegu mujal õpivad).

**Piirkonnast lahkumist põhjustab olulisel määral kuvand Tallinnast kui „tegijate“ elukohast. Õppejärgselt KIKO piirkonda naasmiseks on vaja väljakutseid pakkuvaid ning erialalt sobivaid töökohti ning piisavalt kvaliteetset ja teenusterohket elukeskkonda.**

**Oluline on noorte kaasamine erinevatesse tegevustesse ning nende võtmine võrdse partnerina.**

* Ettevõtjad

Ettevõtjate fookusgrupp viidi läbi märtsi alguses Ida-Viru Ettevõtluskeskuses. Osales 7 ettevõtjat.

Ettevõtjate jaoks on oluline otsustusprotsesside läbipaistvus. Neile on vaja tagasisidet oma esitatud projekttaotluste kvaliteedi osas. Toetustes tuleb vältida selliste ettevõtlusprojektide toetamist, mis ei ole äriliselt jätkusuutlikud. Samuti tuleb vältida kõlvatu konkurentsi tekkimist toetuste najal. Tuleb vältida olukordi, kus ettevõtluslaadseid tegevusi viiakse ellu läbi mittetulundusühingute ning kasutades ebaõiglast eelist läbi väiksema omafinantseerimisnõude. Ettevõtjatepoolne valeandmete esitamine peab olema taunitav, kuna selliste andmete baasil läbi läinud projekttaotlused pärsivad tõeste taotluste edukust.

Venekeelsete väikeettevõtjate kaasamine on tulevikus oluliseks väljakutseks.

**Ettevõtjate jaoks on oluline selge ja läbipaistev hindamisprotsess. Oluline on KIKO toetuste ergutava mõju olemasolu. Ettevõtjate jaoks on oluline investeerida oma toodete ja teenuste arendamisesse.**

* Vabaühendused

Vabaühenduste ja avaliku huvi fookusgrupp viidi läbi märtsi alguses Ida-Viru Ettevõtluskeskuses. Osales 6 vabaühenduste esindajat.

Suuremate projektide puhul tuleb vabaühenduste juhtidel pankadele teha isiklikke käendusi, mis ei ole hea. Menetlusperiood toetuste kättesaamiseks on pikk ning see paneb vabaühendustele peale täiendavaid kulusid. Vabaühenduste projekttaotlustel on sageli probleeme jätkusuutlikkusega. Teostatud investeeringut on vaja hiljem üleval pidada ning see võib osutuda keeruliseks olukorras kus MTÜd ei soovi ja/või ei ole võimelised ise oma raha sellesse investeerima.

Oluline on parandada vabaühenduste projektikoostamise ja projektijuhtimise võimekust.

**Vabaühenduste jaoks on oluline info kättesaadavus veebis ning samuti on vajalik toota ka venekeelset informatsiooni. Oluline on hindamisprotsessi arusaadavus ning läbipaistvus.**

**Kokkuvõtvalt saab fookusgruppide intervjuudest järeldada kahetist arenguvajadust – jätkuutlike toodete ja teenuste loomist piirkonda ning taotlejate arenguvõimekuse kasvatamise vajadust.**

**Arengupotentsiaalina saab antud kontekstis käsitleda KIKOs olemasolevat oskusteavet ning KIKO partnervõrgustikku.**

**Google küsitluse kokkuvõte[[1]](#footnote-1)**

Strateegiaprotsessi raames viidi läbi möödunud programmperioodi taotlejate hulgas internetipõhine (Google keskkond) ankeetküsitlus, millele vastas 37 respondenti – 21 ettevõtjat ja 16 vabaühendust. Vastanute hulgas oli 3 KIKO liiget ning 33 KIKO välist taotlejat.

Vastajad hindasid taotluste sidumist KIKO strateegiaga keskmiselt keeruliseks, kuid üldjoontes arusaadavaks.

Ligi pooled taotlejatest märkisid, et olulisi probleeme taotlemise protsessis ei olnud. Taotlemisel esile kerkinud probleemidest oli enim mainitud pikad menetlemistähtajad.

Toetuste taotlemise süteemi tervikuna hinnati hästi, samuti toetuste asjakohasust.

Oluliste toetusvajadustena toodi välja vajadus toetada ettevõtjate konkurnetsivõime kasvu, nende uute toodete ja teenuste väljaarendamiseks.

Toetuse liikidena nähti eelkõige ettevõtjate investeeringuid seadmetesse ja hoonetesse, kultuuri- ja spordiürituste korraldamist ning koolitusi.

**Läbi viidud küsitlus defineeris arenguvajadustena eelkõige investeeringuvajaduse uute toodete ja teenuste loomiseks ja olemasolevate arendamiseks ning elukeskkonna parema kvaliteedi tagamiseks.**

**Arengupotentsiaaliks on selles kontekstis ettevõtjate huvi ja võimekus oma tooteid ja teenuseid arendada ning KIKO partnerite võimekust ning soovi sellist tegevust toetada. Oluline on LEADER-vahendite olemasolu selle tegevuse rahastamiseks.**

Strateegia koostamise protsessi raames teostati kaasamist erivatel tasemetel:

* Huviliste teavitamine läbi KIKO kodulehe – strateegia koostamisega seotud materjalid riputati üles kodulehele, samuti teavitati läbi kodulehe strateegia koostamisega seotud kokkusaamistest ja üritustest.
* Tagasiside kogumine läbi liikmete ning mitteliikmetest kasusaajate küsitluse – viidi läbi internetipõhine küsitlus KIKO teenuste kohta, klientide rahuolu kohta ning tulevikuootuste kohta.
* Erinevate huvigruppide sisendi kogumine läbi fookusgruppide intervjuude – intervuud viidi läbi eelmises strateegias prioriteetseks määratud sihtgruppidega - noortega, etttevõtjate ja vabaühendustega. Intervjuud võimaldasid saada huvigrupi põhist tagsisidet ning kaardistada huvigruppide ootusi uue perioodi osas
* Viidi läbi rida liikmetele suunatud strateegiaüritusi – avatud ruumi formaadis strateegiaprotsessi algatuskoosolek, strateegiaseminarid (8 strateegiaseminari) ning strateegiakoosolekud, kus osalesid KIKO liikmed.
* Strateegia kinnitab KIKO üldkoosolek.

Kokku osales strateegia koostamises 245 inimest.

## 3.2 Tegevuspiirkonna SWOT analüüs

|  |  |
| --- | --- |
| **Tugevused**   * Laialdased kogemused Leader-meetme rakendamisel * Tegevuspiirkonna suur elanike arv, mille pealt on võimalik muutuseid ellu kutsuda – Ida-Viru keskregioon ja maakonnakeskus asuvad Kirderanniku Koostöökogu piirkonnas * Väljakujunenud tuumik, erineva pädevuse ja arvamusega aktiivsed inimesed, kes on Leader tegevustes väga aktiivsed * Hea koostöö teiste LAGidega üle Eesti, eriti koostööprojektid VIKOga * Ühine merepiir / pankrannik * Kirderanniku Koostöökogu osalemine erinevates võrgustikes on aktiivne, nt kohalik toit * Sõltumatus kohalikest omavalitsustest, kes kipuvad protsesse suunama neile sobivas suunas * Selge arusaam III-sektori põhiväärtustest ja rohujuuretasandi algatustest * Kirderanniku Koostöökogu liikmed on omavahel tuttavad ning moodustavad seeläbi meeldiva seltskonna, kellega ühist nägemust ellu viia – koostöö liikmete vahel * Tugevad III-sektori organisatsioonid ja ettevõtted, kes on suutelised edukalt projekte rakendama * Suur taotlejate hulk, mis kinnitab Leader toetuse laialdast mõju | **Nõrkused**   * Suur liikmete arv toob kaasa väiksem ja sageli lünkliku esindatuse strateegia väljatöötamises * Kohalike omavalitsustega koostöö, nende kaasamine on tihtilugu puudulik * Vähene huvi Kirderanniku Koostöökogu liikmeks astumise vastu * Lahkhelid jäätakse lahendamata – laiem arusaamatus probleemide tekkimist * Kirderanniku Koostöökogu maine avalikkuses võiks olla parem * Liikmed ei hoia kinni kokkulepitud organisatsiooni väärtustest * Seotus kalanduspiirkonnaga (Virumaa Rannakalurite Ühing) on täna ebapiisav – pärsib laiemat koostööd ühiste kitsaskohtade lahendamisel |
| **Võimalused**   * Koostöö arendamine kalanduspiirkonna ja sealsete võimalusega – strateegiad võiksid teatud osas kattuda, kaardistades ära, milliste tegusvaldkondade toetamisega tegeleb kalandus- ja millega Leader tegevusgrupp * Teenuste üldine tarbimine ühiskonnas on tõusuteel (Konjunktuuriinstituudi andmetel), mis loob hea pinnase ettevõtlusega alustamiseks – teenussektoris * Turismivaldkonna kiire areng Ida-Virumaal, võimaldab olulisi muutusi ka Kirderanniku Koostöökogu piirkonnas * Tuua korduvtaotlejad tegevusgrupi liikmeks, mis võimaldaks laiemat kaasatust erinevates protsessides – strateegia väljatöötamine, taotluste hindamine jms * Kirderanniku Koostöökogu laiendamine – suurendada tegevuspiirkonda läbi uute KOVide liitumiste, eeldab selget läbipaistvust ja head mainet * Venekeelse elanikkonna kaasamine Leader tegevustesse, aidates kaasa nende integreerimisele ja kogukonna ühtsustunde suurendamisele * Euroopa Liidu erinevate programmide kasutamine laiema koostöö arendamiseks – tegevusgrupp saaks mitmel juhul ka ise taotleja olla. * Strateegiliste eesmärkide konkretiseerimine, mis võimaldaks taotlejatele hästi selgeks teha, et milliseid muutuseid soovib tegevusgrupp piirkonnas ellu kutsuda * Liikmete harimine toetuste eraldamise protsesside toimimisest ning läbipaistvuse suurendamine * Suurlinnade lähedus (klient on linnas olemas) | **Ohud**   * Vähenev ja vananev rahvastik * Kohalike omavalitsuste lahkumine, võttes selle piirkonna ettevõtjatelt ja III-sektori organisatsioonidelt ära võimaluse Leader toetuse saamiseks * Kohalikud omavalitsused ei informeeri oma kogukonda Leader võimalustest, mille tulemusena võib toetus jaguneda tegevuspiirkonna lõikes ebaühtlaselt, mis omakorda tekitab pingeid ja arusaamatusi * Seadusandlus – kui ühine territoriaalne piir välistab tegevusgrupis osalemise (KOVide puhul), siis kaotatakse liikmete arvus, mis omakorda tähendab ka väiksemaid toetusrahasid * Pikk taotluste menetlemise aeg PRIA poolt, taotlustes toodud hinnapakkumised jm seotud kokkulepped muutuvad/aeguvad * Meedia on huvitatud pigem Kirderanniku Koostöökoguga seotud negatiivsetest aspektidest, mitte sellest, mida on suudetud eelmise perioodiga ära teha * Kohalike omavalitsuste soov domineerida Leader vahendite üle * Haldusreformi läbiviimine riiklikul tasandil, mille tulemusena suureneb KOV elanike arv, mis võib viia selleni, et KOV-piirkond ei ole enam abikõlbulik (määrusega seotud ülempiir saab ületatud) |

**Tugevused**

Tugevuste osas on olulisemad (tähtsuse järjekorras):

1. **Tegevusgrupi suur elanike arv ja sellest tulenev suur taotlejate hulk** – tugevus loob eeldused selleks, et KIKO poolt osutatavatele teenustele on olemas laialdane tarbijaskond ning annab KIKOle tarbijate mõistes jätkusuutlikkuse.
2. **KIKOl on laialdased LEADER-tegevuse kogemused** – tugevus loob eelduse selleks, et KIKOs olemasolev oskusteave leiab parimat rakendust KIKO liikmetele ja tegevuspiirkonna ettevõtetele, mittetulundusühingutele ja omavalitsustele teeuste pakkumisel ning piirkonna terviklikul arendamisel
3. **KIKO-s on olemas koostöökogemusega, tegutsev ja tõhus liikmetest koosnev tuumik** – tugevus loob eelduse selleks, et LEADER-tegevused omavad positiivset mõju piirkonna arengule seoses KIKO liikmete igapäevase toimetamisega
4. **KIKOl on hea võrgustikutöö kogemus nii erinevate tegevusgruppide kui ka ettevõtjate, kolmanda sektori ja omavalitsustega** – tugevus loob eelduse selleks, et KIKO on võimeline saavutama laiemaid tulemusi läbi võrgustikutöö nii tegvuspiirkonnas kui ka laiemalt.
5. **KIKO tegevuspiirkonna füüsiline asukoht pankrannikul ja mere ääres** – tugevus loob eelduse erinevateks ettevõtluse ja turismi arendamise tegevusteks, piirkonna turundamiseks läbi Eesti ühe atraktiivsema vaatamisväärsuse (Balti klindi).

**Võimalused**

Olulisemad võimalused tulenevad eeltoodud tugevustest (tähtsuse järjekorras)

1. **Taotlejate (sh venekeelsete) koolitamine ning korduvtaotlejate kaasamine KIKO tegevustesse liikmena** – võimalus tuleneb sellest, et taotlejaid on palju, kuid venekeelsete taotlejate osas on veel saavutamata potentsiaali, samuti on võimalus tugevdada KIKO liikmeskonda nende totlejatega, kes aktiivselt ja korduvalt kasutavad KIKO pakutavaid teenusi, andes niimoodi neile võimaluse ise aktiivsemalt KIKO tegevustes kaasa rääkida
2. **Koostöö arendamine ning koordineerimine teiste piirkondliku arengu strateegiatega** – võimalus tuleneb sellest, et piirkonnas suunavad arengut ka teised partnerid ning teised strateegiad (maakonna arengukava, KOV arengukavad, Virumaa Rannakalurite Ühingu strateegia, Jõhvi/Kohtla-Järve ning Narva linnapiirkonna strateegiad jm). KIKOl on võimalus kooridneerida oma tegevussuundi ja pingutusi nõnda, et tekiks sisuline sünergia tegevuspiirkonna arendamisel koostöös teiste partneritega.
3. **Turismivaldkonna arendamine** – võimalus tuleneb sellest, et seni on Soome lahe kaldal paikneva pankranniku potentsiaal täielikult ära kasutamata, seda eriti mere ja pankranniku ühenduses. On olemas võimalused uute turismitoodete ja teenuste juurutamiseks ning piirkonna paremaks turundamiseks läbi pankranniku ja mere.
4. **Tegevuspiirkonna laiendamine** – võimalus tuleneb KIKOs olemasolevast koostöö ja võrgustikutöö kogemusest ning KIKO piirkonna suurest elanike arvust, mis loob eelduse uute omavalitsuste või piirkondade liitumiseks KIKOga
5. **ELi erinevate programmide kasutamine** – võimalus tuleneb KIKOs olemasolevast töökogemusest ning liikmete kogemusest, mida läbi koostöö jagatakse.

**Nõrkused**

Nõrkuste osas on olulisemad (tähtsuse järjekorras)

1. **Liikmete panustamisaktiivsus KIKO piirkonnas** – nõrkus loob vajaduse teha rohkem ja tõhusamat tööd KIKO liikmete organisatsioonisisese aktiivsuse kasvatamiseks ning seeläbi liikmete teadlikkuse ja väärtuspõhise käitumise parandamiseks.
2. **KIKO ja kohalike omavalitsuste koostöö korraldus pole piisav** – nõrkus loob vajaduse selgemalt ja täpsemalt kujundada KIKO LEADER-põhimõtetel ja väärtustel põhinevad koostöövormid omavalitsutega ning parandada kõigi partnerita vahelis kommunikatsiooniprotsesse
3. **Toetuse taotlejate poolne ebapiisav vastutuse võtmine saadud toetusprojektide realiseerimise osas** – nõrkus loob vajaduse korrastada ja täpsustada tööd taotlejatega nõnda, et KIKOst taotletud projektid saaksid kõik ka realiseeritud luues seeläbi piirkonda paremaid arenguvõimalusi.

**Ohud**

Olulisemad ohud tulenevad eeltoodud tähtsamatest nõrkustest (tähtsuse järjekorras)

1. **KIKO poolt seatud strateegiliste eesmärkide ebapiisav saavutamine** – oht tuleneb KIKO liikmete ja KIKO kui organisatsiooni tegevuse aktiivsusest ja tõhususest. Ohu vältimiseks peab KIKO selgelt ja täpselt läbi mõtlema oma tegevuse, tagama selle tulemuslikkuse, koostööoskused ning KIKO liikmete piisava kaasatuse ning liikmeskonna laienamise selleks, et oma eesmärke saavutada.
2. **Kohalike omavalitsuste otsuste suur mõju KIKO territoriaalsele jätkusuutlikkusele** – oht tuleneb KIKO ja tegevuspiirkonna omavalituste väärtuspõhiste koostööoskuste rakendamise keerukusest. Ohu vältimiseks on vajalik leida optimaalne huvida tagamise ja koostöövorm kohalike omavalitsuste, ettevõtjate ja kolmanda sekltori organisatsioonide vahel KIKO liikmeskonnas.
3. **KIKO poolt oluliseks peetud projektid jäävad realiseerimata** – oht tuleneb taotlejate poolsest ebapiisavast projektide realiseerimisest, kus taotleja saab küll positiivse rahastamisotsuse, kuid ei asu oma prjekti lõpuks ikkagi realiseerima. Ohu vältimiseks tuleb leida parem taotlejate ja taotluste hindamissüsteemi korraldus, mis tagaks projekttaotluste maskimaalse elluviimise.

**KIKO piirkonna SWOT-analüüsist võib teha kokkuvõtva järelduse:**

* **KIKO piirkonna jaoks on oluline tagada piirkonna elanike arvu vähenemise ja vananemise tempo pidurdumine, selleks tuleb omakorda eelkõige arendada kohalikku väikeettevõtlust, mis pakub töökohti, tooteid ja teenusi ning KIKO elukeskkonda, füüsilisel tasandil, samuti kui avaliku sektori ja kolmanda sektori poolt pakutavate teenuste paketti.**

**Arenguvajaduste ja arengupotentsiaali kokkuvõte lähtuvalt KIKO piirkonna hetkeolukorra analüüsist, fookusgruppide intervjuudest, avatud ruumi seminarist, Google küsitlusest ning SWOT-analüüsist.**

|  |  |  |
| --- | --- | --- |
|  | **Arenguvajadus** | **Arengupotentsiaal** |
| Hetkeolukorra analüüs majanduses | * Toodete ja teenuste arendamine piirkonnas * Erinevate ettevõtlussektorite vaheline võrgustumine * Ettevõtlusaktiivsuse kasvatamine | * Põllumajandus, metsandus ja kalandussektori ettevõtted * Veondus ja laondusettevõtted * Turismiteenust pakkuvad ettevõtted * Suurte turismiturgude lähedus ja kättesaadavus |
| Hetkeolukorra analüüs rahvastikuprotsessides | * Rahvastiku vähenemise ja vananemise pidurdamine * Elukeskkonna kvaliteedi parandamine * Uute teenuste ja toodete loomine * Tähelepanu pööramine eakamate inimeste tööturule ja ettevõtlusesse toomisele | * Looduslikud eeldused elukeskkonna kujundamiseks * Turistide voog pakub täiendavaid võimalusi teenuste ja toodete arendamiseks * Ida-Virumaa linnastu elanike baasil on olemas turgu KIKO väikeettevõtjatele |
| Hetekolukorra analüüs kodanikuühiskonna ja avalike teenuste valdkonnas | * Elukeskonna kvaliteeti parandab mitmekesine spordi-ja huvitegevuste võimalus * Olemasoleva spordi- ja kultuuriasutuste infrastrkutuuri kasutamisefektiivsust saab suurendada * Paremini vältida erinevate ürituste dubleerimist nii piirkonnas see kui maakonnas tervikuna | * Olemasolev vabaühenduste võrgustik ning vabaühenduste tegutsemise kogemus * Olemasolev kultuuri- ja spordi füüsiline infrastruktuur * Piirkonnas olemasolev koostöökogemus ürituste korraldamise vallas |
| „Avatud ruum“ | * Uute kõrgema kvsaliteediga töökohtade loomine, mis võiks olla atraktiivsed ka noortele | * Linnades paiknev tööstus pakub turgu väikeettevõtjatele * Kasvav turistide voog pakub võimalusi väikeettevõtjate tootearenduseks ning teenustepaketi mitmekesistamiseks |
| Fookusgruppide intervjuud | * Vajadus uute teenuste ja toodete järele * Ettevõtjate ja vabaühenduste arenguvõimekuse kasvatamine | * KIKO kogemus ettevõtluse ja kolmanda sektori toetamisel * Arenguvaldkonna partnervõrgustik maakonnas |
| Google küsitlus | * Vajadus investeeringute järele toodete ja teenuste arendamiseks – ettevõtajtel sedamed ja hooned, avalikus ja kolmandas sektoris elukeskkonna kvaliteedi parandamine | * Ettevõtjate, vabaühenduste ja omavalitsuste valmisolek arendustegevusi kavandada ja ellu viia * KIKO partnerite kogemus arenguprojektide tugimisel |
| Õppereisid (Austria, Portugal, Itaalia, Eesti) | * Kohapealne võrgustumine loob eeldused kohaliku majanduse paremaks tomimiseks * Keskendumine oma kohalikule ressursile ning selle baasil toodete pakkumisele on oluline | * Olemasolev rahvusvaheline kogemus kohaliku elu- ja majanduskeskkonna kujundamisel * Rahvusvahelisi kostöökogemusi omav liikmeskond |
| SWOT-analüüs | * Vajadus KIKO enda võimekuse ja tõhusue kasvatamise järele. Võrgustikutöö arendamise ja liikmeskonna kasvatamsie ja arendamise järele | * Suur KIKO partnerite ja taotlejate hulk, kes saavad anda sisendit ja kogemust KIKO võimekuse kasvatamiseks |

**Olulisemate arenguvaldkondadena saab eeltoodu põhjal defineerida:**

* Väikeettevõtluse arengut, mis toob turule uusi tooteid ning põhineb oluliselt koahlikul ressursil nii toiduainete tootmises kui ka turismiteenuste pakkumises. Väikeettvõtlus pakub tööd nii noortele kui ka eakatele ning tekitab noorte ettevõtjate puhul tugevamat seost piirkonnaga. Väikeettevõtluse arenguks on olemas vajalikud arengueeldused toimivate võrgustike, olemasolevate turgude ja kasvava oskusteabe näol.
* Elukeskkonna arengut, mis parandab eelkõige elanikele ja piirkonna külastajatele suunatud erinevaid teenusi, mida osutavad lisaks ettevõtjatele ka vabaühendused ja kohalikud omavalitsused. Elukeskkonna arendamiseks on olemas arengueeldused läbi toimiva vabaühenduste võrgustiku, põhiliselt omavalitsuste kanda oleva spordi- ja kultuuriasutuste infrastruktuuri ning nii välis- kui sisemaise koostöökogemuse olemasolu.
* Inimese arengut, mis on horisontaalseks baasiks nii ettevõtluse kui kodanikuühiskonna toimimiseks. Oluliseks vajaduseks on kasvatada võrgustikutöö oskusi ja võimekust, vajalik on parandada piirkonna elanike oskusteavet eelkõige põhilistes KIKO arengusuundades (turism, kohalik toit). Arenguks vajalikud eeeldused on olemas läbi toimiva kolmanda sekotri võrgustiku ning olemasolevate koostöösidemete nii Eestis kui mujal. Piirkonnas toimib mitmeid atraktiivseid ning laialt tuntud üritusi, mis loovad eelduse paremaks koostööks (Oru pargi promenaad, Toila muinastulede öö, Toila merepäevad, Jõhvi balletifestival, Seitsme linna muusika, Narva-Jõesuu silmufestival jt).

# Eelmiste strateegiliste eesmärkide täitmine ja saavutatud tulemused

Eelmise strateegia kokkuvõtteks saab välja tuua:

Positiivne:

* Hindamissüsteem on hea – komisjon on olnud algusest peale juhatusest eraldi. Liikmeid on hindamiskomisjoni palju kaasatud (pooled liikmed on kas hindamiskomisjonis või juhatuses). Projektide kättesaadavus võiks olla lihtsam, nt läbi kodulehe.
* Koostööprojekte on olnud mitmeid, hea näide on kohaliku toidu projekti käivitamine, millesse KTG on algatajana panustanud.
* Väikseid põllumehi ja uusi väiketootjad on juurde tulnud.
* Piirkonna turismitrükis on olnud hea (oma tegevuskuludest tehtud). See on oluline väikestele tegijatele, kuna nad on saanud trükisesse sisse. Soov on oma piirkonna väikeettevõtjad pildile saada ning siduda toidu teema turismiga.

Väljakutsed:

* Hindamiskriteeriumid peaks olema rohkem lahti kirjutanud, kuigi neid muudeti ühiselt.
* Strateegiaga on loodud kõik võimalused erinevateks tegevusteks, mistõttu on täna raske ära öelda, et projekt ei vasta strateegiale (laiapõhjalisus). Seda on taotlejate poolt ka ära kasutatud.
* Kui keegi tahab petta, siis peaks saama teda takistada järgmiste projektide puhul – Leader määruses võiks see sees olla.
* Projektide raames ei saa seada taotlejatele tingimusi – nt, et pead võtma praktikale inimesi vms. Nii on võimalus, et taotluses kirjutatakse aga tegelikult ei tehta. Võiks olla kohustused ka taotlejal, nt lepinguga sätestatud. Austria näitel on see tavaline (omavaheline leping).

*(Väljavõte LEADER tegevusgruppide vahehindamise intervjuust 2013)*

KIKO olulisemates arengusuundades realiseeriti perioodi jooksul järgmisi projekte.

**Kohaliku toidu arendamise raames rahastati 39 erineva arendusprojekti lgi 345 000 euro ulatuses. Turismisektoris toetati 73 projekti summas ligi 900 000 eurot. Noorteprojekte toetati 42 korral summas ligi 355 000 eurot.**

**Kohaliku toidu projektide** kaudu on arendatud Viru Toidu võrgustiku tööd eesmärgiga tekitada piirkonda uusi tootjaid ja uusi tooteid.

MTÜ Kirderanniku Koostöökogu on Viru Toit tegevustesse panustanud nelja projekti elluviimisega toetussummas 23 742 eurot. Teemadeks Viru Toidu brändi loomine ja tegevuskava koostamine, meeskonnakoolitus sidumaks toidu ja turismiettevõtjaid ning kaks õppereisi.

MTÜ Kirderanniku Koostöökogu on liitunud tootjate ja toitlustajate katusorganisatsiooniga MTÜ Kohalik Toit, et arendada võrgustiku tööd. MTÜ Kohalik Toit on saanud KIrderanniku Koostöökogu toetust kolme erineva turundusprojekti toetuseks: loodud on koduleht [www.virutoit.ee](http://www.virutoit.ee), soetatud müügitelgid ja messimööbel, väiketoitlustajate võrgustiku töö tugevdamiseks soetatud BBQ ahi, grillpannid ja termokastid ning korraldatud tunnustusüritus.

Samuti on tegevusgrupp suunanud mitmed taotlusvoorud väiketootjate tegevuste tugevdamiseks.

Kohaliku toidu teema arendamisega on kohalik tegevusgrupp ise viinud ellu 9 projekti summas 41 212 eurot piirkonnas turismi arendamise eesmärgil. Siia hulka mahuvad keeltekoolitused turismiettevõtjatele, trükiste väljaandmine, rahvusvahelise projekti raames temaatiliste marsruutide koostamine ja mitmed teised tegevused.

Teiseks valdkonnaks, mis eelmisel perioodil tähelepanu pälvis oli **maaturismi arendamine.**

MTÜ Kirderanniku Koostöökogu enda algatud ja ellu viidud oli 9 projekti, kus eesmärgiks oli turismi arendamine, sh keeltekursused, piirkonna temaatiliste marsruutide väljatöötamine ja trükised, erinevad koolitused teenindajatele ja meeskonnale jms.

**Noorte projektidest** väärivad märkimist suviste õpilasmalevate läbiviimine koostöös omavalitsustega, tegevusgrupi poolt algatatud koostööprojekt - robootikavahendite soetamine piirkonna noortele.

**Toetussummade jagunemine**

Eelmisel perioodil antud toetusest jagunes toetussumma taotlejate lõikes järgmiselt: kolmas sektor 59,8% ja ettevõtjad 36,4% ja KOVid 3,8%.

Joonis 4. Toetussumma jagunemine taotlejate tegevusvormi kaupa.

Kuna mitmed kolmanda sektori organisatsioonid on saanud toetust ettevõtluse arendamiseks, saame teise pildi kui vaatleme makstud toetusi tegevusalade lõikes. Ettevõtluse arendamiseks on jagatud 42,3% ja kogukondade arendamiseks 57,7% kogu toetuste mahust (kokku perioodi jooksul 2,285 miljonit eurot).

Joonis 5. Toetussummade jagunemine tegevusalade lõikes.

Omavalitsuste lõikes on kõige rohkem toetuste taotlusi esitanud ja samas ka kõige enam toetusi saanud Toila valla ettevõtjaid ja kolmanda sektori taotlejad, väiksema taotlemisaktiivusega olid KIKO-st lahkunud Kohtla ja Vaivara vallad. Tagasihoidlikud on olnud Narva-Jõesuu linna ja uustulnuka Kohtla-Nõmme (alates 2011.a) piirkonna taotlejad.

Joonis 6. Toetuse osakaal KIKO omavalitsuste kaupa.

**Keskmiselt on ühe elaniku kohta** piirkonnas jagatud toetussumma 104,40 eurot.

Omavalitsuspiirkonniti on sama näitaja 1 elaniku kohta:

Toila vald 335,72 eurot

Kohtla vald 236,05 eurot

Vaivara vald 193,60 eurot

Jõhvi vald 55,47 eurot

Kohtla-Nõmme vald 44,67 eurot

Narva-Jõesuu linn 38,82 eurot

Joonis 7. Keskmine toetussumma ühe elaniku kohta KIKO omavalitustes (eurot)

Vahendite senine jaotus on olnud kooskõlas KIKO strateegia suunaga ettevõtluse arendamisele, pakkudes proportsionaalselt suuremat osa toetusvahenditest ettevõtlussektorile (arvestusega, et ka kogukonnatenuste arendamisel kulunud summad haakuvad olulisel määral ettevõtlusega). Omavalitsuseti on jaotus olnud ebaühtlane, kus kolma valda Toila, Kohtla ja Vaivara on saanud elaniku kohta enam toetust kui Jõhvi, Kohtla-Nõmme ja Narva-Jõesuu. Jõhvi puhul on selline tulemus eeldatav, kuna valla elanike arv on võrreldes teiste omavalitsutega suurusjärgu võrra suurem. Aktiivsuse kasvu toetuste taotlemisel vajavad eelkõige Kohtla-Nõmme vald ja Narva-Jõesuu linn.

Selline edukate toetusprojektide hulk tõendab KIKO võimekust oma strateegia realiseerimiseks ning vahendite tõhusaks ja sihipäraseks kasutamiseks.

Strateegia on üldjoontes on toiminud. Strateegiliste eesmärkide saavutamine on olnud raskesti mõõdetav ning see on õppetund, mis on võetud arvesse uue strateegia koostamisel. Tunnetuslikult on eelmise strateegia eesmärkide saavutamise poole jõudsalt liigutud.

# Strateegia

KIKO arenguvisioon ning strateegline planeerimine põhinevad KIKO põhiväärtustel:

* **Uuenduslikkus** – väärtustame uuenduslikke ning nutikaid lahendusi, oleme eelarvamustevabad ning **avatud*.***
* **Ettevõtlikkus** – väärtustame **isiksusekeskset** arengut, algatusvõimet ja loovust, oskust ning võimet võtta asju ette ning nende eest ka vastutada.
* **Pühendumus** – väärtustame tegevuste läbimõtestatust ja eesmärgipärasust, tunneme rõõmu oma tegevusest ja anname seda **rõõmu** ka edasi.

## 5.1 Visioon ja arenguvaldkonnad

**Kirderanniku koostööpiirkond on kvaliteetseim multikultuurne tööstus- ja kaevandusaladel asuv elu- ja külastuskeskkond Eestis, mida iseloomustab:**

* Orienteeritus kohaliku väikeettevõtluse arendamisele kui olulisele koostööpiirkonna elukeskkonda ja piirkonna toote- ja teenuspaketti kujundavale mõjurile.
* Elujõuline kohalik kultuur, mis pakub seeläbi kohalikele elanikele mõistlikke majanduslikke väljundeid, luues eeldused väiketootmisele ja kohalikule toidule ning nende turundamisele.
* Kogukonna kõrged ettevõtlikkushoiakud, mis on piirkonda loonud uusi tooteid, teenuseid ja töökohti nii ettevõtluses, kodanikuühiskonnas kui ka avalikus sektoris.

**Olulisemad arenguvaldkonnad**

Strateegia koostamise käigus läbi viidud lähteanalüüsi, küsitluse ja seminaride tulemusena määratleti KIKO kolm olulisemat arenguvaldkonda.

* **Ettevõtlus** – uuenduslike toodete ja teenuste juurutamine, põllumajandustoodete väärindamine, kohaliku toidu tootmine ja turundamine, sellega seotud tegevused, kohalik käsitöö ja turism.
* **Elukeskkond[[2]](#footnote-2)** – füüsiline, sotsiaalne, noortesõbralik ja turvaline.
* **Inimese areng** – ettevõtlikkushoiakud, silmaring ning oskusteave, kultuuri- ja spordielu, sh turismi- ja elukeskkonna kujundajana ning viljelejatele majandusliku väljundi pakkujana, kogukondlik integratsioon, tööhoiakute kujundamine, praktikavõimalused noortele.

## 5.2 Strateegia eesmärgid

Kirderanniku Koostöökogu strateegiliste eesmärkidena määratleti kolm valdkondlikku eesmärki, mis käsitlevad kolme olulisemat arenguvaldkonda – ettevõtlust, elu- ja külastuskeskkonda ning inimese arengut. Sealjuures on eesmärgid jagatud ettevõtlusvaldkonnas kolmeks alaeesmärgiks, Elukeskkonna valdkonnas kaheks alaeesmärgiks ning Inimese arengu valdkonnas üheks alaeesmärgiks.

|  |  |  |
| --- | --- | --- |
| **Ettevõtlusvaldkonna eesmärk - Kirderanniku koostööpiirkonna väikeettevõtlus on teinud arenguhüppe järgnevates valdkondades:** | | |
| **Ettevõtlusvaldkonna alaeesmärk EV1.**   * Kohaliku toidu ja käsitöö tootmine, põllumajandustoodete väärindamine turundamine ning turustamine | **Alaeesmärk EV1 tulemusmõõdik**   * *Kohaliku Toidu võrgustiku liikmete ning valdkonna kõigi taotlejate müügikäibe kasv* | **Alaeesmärk EV1**  **väljundmõõdik**  *Väljundmõõdik:*   * *Kohaliku Toidu valdkonna projektide arv ja rahaline maht* |
| **Ettevõtlusvaldkonna alaeesmärk EV2.**   * Turismi- ja puhketeenuste osutamine ning turistidele ja puhkajatele suunatud toodete tootmine | **Alaeesmärk EV2 tulemusmõõdik**   * *Turistidele ja puhkajatele suuunatud teenuste ja toodete arv* | **Alaeesmärk EV2**  **väljundmõõdik**   * *Turismivaldkonna projektide arv ja rahaline maht* |
| **Ettevõtlusvaldkonna alaeesmärk EV3.**   * Rohkem uuenduslikke teenuseid ja tooteid[[3]](#footnote-3) | **Alaeesmärk EV3 tulemusmõõdik**   * *Piirkonnas KIKO toel pakutavate uuenduslike teenuste ja toodete arv* | **Alaeesmärk EV3**  **Väljundmõõdik**   * *Ettevõtjate uuneduslike projektide arv ja rahaline maht* |
| **Elukeskkonna valdkonna eesmärk - Kirderanniku koostööpiirkonna elu- ja külastuskeskeskkonna kvaliteet on paranenud pakkudes rohkem vaba aja teenuseid ning elukeskkonna teenuseid elanikele ja külastajatele** | | |
| **Elukeskkonna valdkonna alaeesmärk EK1.**   * Piirkonnas pakutakse rohkem jätkusuutlikke[[4]](#footnote-4) elukeskkonna teenuseid[[5]](#footnote-5) | **Alaeesmärk EK1. Tulemusmõõdik**   * *Jätkusuutlike ja kasutuses olevate elukeskkonna teenuste arv* | Alaeesmärk EK1. Väljundmõõdik   * *Elukeskkonna teenuste projektide arv ja rahaline maht* |
| **Elukeskkonna valdkonna alaeesmärk EK2.**   * Piirkonnas pakutakse rohkem jätkusuutlikke ja kausutuses olevaid vaba aja teenuseid | **Alaeesmärk EK2 tulemusmõõdik**   * *Jätkusuutlike ja kasutuses vaba aja teenuste arv* | **Alaeesmärk EK2. Väljundmõõdik**   * *Vaba aja teenuste projektide arv ja rahaline maht* |
| **Inimese arengu valdkonna eesmärk - Kirderanniku koostööpiirkonna kogukond on aktiivne ja teovõimekas** | | |
| **Inimese arengu valdkonna alaeesmärk IA1**   * Kogukonna ettevõtlikkus on kõrgel tasemel ja seda eriti noorte hulgas | **Inimese arengu valdkonna alaeesmärk IA1**   * *KIKO tegevuspiirkonna ettevõtlusaktiivsus on kõrgem kui Eesti keskmine* | Inimese arengu valdkonna alaeesmärk IA1 väljundmõõdik   * *Ettevõtlikkuse ja noorsootöö valdkonna projektide hulk ja rahaline maht* |

Joonis 8. KIKO strateegiliste eesmärkide skeem

## 5.3 Strateegia integreeritud ja uuendusliku olemuse kirjeldus

Strateegia integreeritud olemus seisneb strateegiaprotsessi ülesehituses ja strateegia koostamise metoodikas.

Strateegia on loodud KIKO piirkonna arendamiseks ning sellest lähtuvalt on strateegia integreeritud olemus järgmine.

* Analüüs – analüüsi baasil on tuvastatud KIKO piirkonna olulised väljakutsed, mis määratleti väliskeskkonda, rahvastikku ja sotsiaalmajanduslikku olukorda kirjeldava statistilise andmestiku alusel, KIKO partnerite ja piirkonna ettevõtjate, vabaühenduste, omavalitsuste ja elanike hinnangute alusel.
* Süntees – kirjeldatud väljakutsete baasil püstitsati KIKO partnerite, piirkonna ettevõtjate, vabaühenduste ja omavalitsuste poolt nende väljakutsete lahendamiseks vajalik arenguvisioon ning eesmärgid. Eesmärgid tulenevad analüüsi faasist ning loovad süsteemi mida järgides on võimalik püstitatud probleeme lahendada.
* Rakendamine – Eesmärkidest tulenevalt loodi KIKO meetmestik, mis kirjeldab seda, milliste konkreetsete vahendite ja tegevustega KIKO kavatseb püstitatud eesmärke saavutada. Strateegia kirjeldab meetmete rakendamist ning saavutatud tulemuste seiramist ning kontrolli.

KIKO strateegia 2015–2020 keskendub oma olemuselt uuenduslikule – ühiste probleemide lahendamisele ja ühisele panustamisele tuginevale võrgustikupõhise arengu toetamisele. Arenguvaldkondade eesmärgid toetavad üksteist. Edu saavutamine ettevõtlusvaldkonna arengus toob kaasa uusi töökohti ning võimalusi nii noortele kui eakamatele leida endale piirkonnas sobivat tegevust. Elukeskkonna ja külastuskeskkonna kvaliteedi parandamine parandab ka piirkonna ettevõtluskeskkonda aidates kaasa tööjõu kättesaadavuse parandamisele ning külastuskkeskkonna puhul ka täiendavate klientide piirkonda saabumisele (turistid). Horisontaalselt seob mõlemat arengusuunda piirkonna elanike parem ettevõtlikkuse ja oskusteabe tase, mis toetab nii ettevõtlust kui elu- ja külastuskeskkonna arengut. Arevesse võttes asjaolu, et ettevõtlusvadlkond on see valdkond, kus praktilist jõukust toodetakse kavandab KIKO proportsionaalselt suuremat toetust ettevõtjatele (50% vahenditest) ning proportsionaalselt väiksemat toetust elu- ja külastuskeskkonna ning inimese arengu valdkondadele (vastavalt 50%). Eelenvast tulenevalt kasutatakse eesmärkide saavutamiseks kahte meedet – selgelt ettevõtjatle suunatud Ettevõtluse arendamise ja kompetentsi tõstmise meedet ning omavalitsustele ja kolmanda sektori organisatsioonidele (sh. tegevusgrupp ise) suunatud Elukeskkonna ja kogukonna arendamise meedet.

Edu nendes valdkondades võib saavutada eelkõige arendades erinevate partnerite koostööoskusi, mis võimaldab paremat võrgustumist ning seeläbi olemasoleva ressursi efektiivsemat ärakasutamist ning uute ressursside kaasamise võimekuse kasvu.

Strateegia sidusust illustreerib järgmine joonis:

Joonis 9. Strateegia integreeritud olemus

Strateegiaga eelistatakse projekte, mis vastavad horisontaalsetele eesmärkidele:

* koostöövõrgustike arendamine;
* kohaliku inimkapitali arendamine;
* uudsete lahenduste rakendamine.

See tähendab, et kõikide projektidega püüeldakse läbivalt nimetatud horisontaalsete eesmärkide täitmise poole. Antud lähenemine baseerub Leader-põhimõtetel “uuendused”, “koostöö” ja “võrgustikutöö”.

Täpsemalt võib strategia integreeritud ja uuenduslikku olemust jälgida järgmisest tabelist, kus strateegia sisu on ühele leheküljele koondatud.

|  |  |  |
| --- | --- | --- |
| **Visioon:** Kirderanniku Koostööpiirkond on kvaliteetseim multikultuurne tööstus- ja kaevandusaladel asuv elu- ja külastuskeskkond, mida iseloomustab:   * Orienteeritus kohaliku väikeettevõtluse arendamisele, kui olulisele koostööpiirkonna elukeskkonda ja piirkonna toote- ja teenuspaketti kujundavale mõjurile * Kohalik kultuur on elujõuline ning pakub seeläbi mõistlikuid majanduslikke väljundeid, luues eeldused väiketootmisele ja kohalikule toidule ning nende turundamisele * Kogukonna ettevõtlikkushoiakud on loonud piirkonda uusi tooteid, teenuseid ja töökohti nii ettevõtluses, kodanikuühiskonnas kui ka avalikus sektoris | | |
| **Eesmärk:** Kirderanniku koostööpiirkonna väikeettevõtlus on teinud arenguhüppe järgnevates valdkondades:   * Kohaliku toidu ja käsitöö tootmine, põllumajandustoodete väärindamine turundamine ning turustamine * Turismi- ja puhketeenuste osutamine ning turistidele ja puhkajatele suunatud toodete tootmine * Rohkem uuenduslikke teenuseid ja tooteid[[6]](#footnote-6) | **Eesmärk:** Kirderanniku koostööpiirkonna elu- ja külastuskeskeskkonna kvaliteet on paranenud, pakkudes rohkem vaba aja teenuseid ning elukeskkonna teenuseid elanikele ja külastajatele   * Piirkonnas pakutakse rohkem jätkusuutlikke elukeskkonna teenuseid * Piirkonnas pakutakse rohkem jätkusuutlikke vaba aja teenuseid | **Eesmärk:** Kirderanniku koostööpiirkonna kogukond on aktiivne ja teovõimekas.   * kogukonna ettevõtlikkus on kõrgel tasemel ja seda eriti noorte hulgas |
| **I meede – Ettevõtluse arendamine ja kompetentsi tõstmine[[7]](#footnote-7)** | **II meede – Elukeskkonna ja kogukonna arendamine[[8]](#footnote-8)** | |
| **Rahaline maht:** 50%,  sh 90% investeeringud ja 10% pehmed tegevused | **Rahaline maht:** 50%, sh 70% investeeringud ja 30% pehmed tegevused | |
| **Taotlused:** investeeringud ja pehmed tegvused | **Taotlused:** investeeringud, pehmed tegevused, tegevusgrupi projektid | |
| **Taotlejad**: mikro ja väikeettevõtted | **Taotlejad**: MTÜ, SA ja KOV | **Taotlejad**: MTÜ, SA ja KOV |

Tabel 2. Strateeegia integreeritud olemus.

# Strateegia elluviimise tegevuskava

## 7.1 Meetmete valiku üldine põhjendus

Meetmete valik põhines strateegiliste eesmärkide saavutamise võimalustel. KIKO defineeris kaks põhilist meetme suunda, mis mõjutavad strateegiliste eesmärkide saavutamist:

* Ettevõtluse areng, millele keskendub **Ettevõtluse arendamise ja kompetentsi tõstmise meede**
* Elukeskkonna areng ning inimese areng, millele keskendub **Elukeskkonna ja kogukonna arendamise meede**

Horisontaalse tegevussuunana läbib mõlemat meedet inimressursi arendamine läbi koostöö- ja koolitustegevuste, kusjuures ettevõtlusvadlkonnas saab kompetentsi arendamine olla selge ettevõtjale suunatud fookusega.

Mõlema meetme raames on abikõlbulikud nii investeeringud kui ka nn „pehmed tegevused“, kuid neid valdkondi rakendadakse eraldi taotlusvoorudena, et tagada parem hindamise kvaliteet (hindamisele minevad taotlused oleksid paremini võrreldavad – investeeringud omavahel ning „pehmed tegevused“ omavahel).

## 7.2 Meetmete kirjeldus

### 7.2.1. Ettevõtluse arendamise ja kompetentsi tõstmise meede

KIKO I. meede on suunatud ettevõtlusvaldkonna arendamisele ning toetab põhiliselt kohalikul toormel põhinevat tegevust, turismi ja puhketeenust arendamist ning erinevate valdkondade uuenduslike toodete ja teenuste arendamist.

Meede panustab sihtvaldkondadesse 2A; 2B; 3A; 6A; 6B

|  |  |
| --- | --- |
| **I meede – Ettevõtluse arendamine ja kompetentsi tõstmine[[9]](#footnote-9)** | |
| Vastab strateegia eesmärgile | Kirderanniku koostööpiirkonna väikeettevõtlus on teinud arenguhüppe järgnevates valdkondades:   * Kohaliku toidu ja käsitöö tootmine, põllumajandustoodete väärindamine turundamine ning turustamine * Turismi- ja puhketeenuste osutamine ning turistidele ja puhkajatele suunatud toodete tootmine * Rohkem uuenduslikke teenuseid ja tooteid |
| Meetme osakaal kogu rahastusest | 50% (90% investeeringud, 10% pehmed tegevused) |
| Abikõlbulikud tegevused | Investeeringud: seadmed ja masinad, ehitus, rekonstrueerimine, renoveerimine[[10]](#footnote-10)  Pehme: koolitusel osalemine, koolituste korraldamine, riigisisestel messidel osalemine, turundusmaterjalide väljatöötamine ja tootmine, kvaliteedisüsteemide rakendamine[[11]](#footnote-11) |
| Mitteabikõlbulikud tegevused | Teed, tänavad, lennuväljad, sadamad, tööstuspargid, uuringud, KMHd jm analüüsid, projekteerimised jm eeltööd, mootorsõidukid (sh traktorid , raiderid, murutraktorid, muruniidukid, ATVd), koduleht + kõik muud PRIA poolt välistatavad mitteabikõlbulikud tegevused[[12]](#footnote-12) |
| Toetuse saajad | Mikro- ja väikeettevõtted ning MTÜ, SA |
| Abikõlbulikkuse kriteeriumid | Tegevus toimub KIKO piirkonnas, kasusaajad on KIKO tegevuspiirkonnas, tegevuslubade olemasolu selleks nõutud valdkondades, taotleja pole esitanud teadlikult KIKO-le valeandmeid, ei paku kõlvatut konkurentsi |
| Toetusmäär | Min 1 000,00 ja investeeringute puhul max 100 000,00 eurot, pehmete tegevuste puhul max 10 000 eurot |
| Toetus% | Kõikide taotlejate puhul kuni 60% mikroettevõtted ja MTÜd, SAd; väikeettevõtjate puhul 20% |
| Indikaatorid ja sihttasemed | Lisandunud tooted ja teenused – 15 perioodi jooksul. Lisandunud töökohti - 10 töökohta, mis olemas ka 3 aastat pärast projekti lõppu; uued ettevõtted - 10 uut ettevõtet; |

### Elukeskkonna ja kogukonna arendamise meede

KIKO II. Meede on suunatud elukeskkonna ja külastuskeskkonna arengule läbi elukeskkonna teenuste ja vaba aja teenuste arendamise ning kogukonna arendamisele läbi kohalike inimeste ettevõtlikkuse ja oskusteabe taseme tõstmise.

Meede panustab sihtvaldkondadesse 6A; 6B

|  |  |
| --- | --- |
| **II meede – Elukeskkonna ja kogukonna arendamine[[13]](#footnote-13)** | |
| Vastab strateegia eesmärgile | Kirderanniku koostööpiirkonna elu- ja külastuskeskeskkonna kvaliteet on paranenud pakkudes rohkem vaba aja teenuseid ning elukeskkonna teenuseid elanikele ja külastajatele   * Piirkonnas pakutakse rohkem jätkusuutlikke elukeskkonna teenuseid * Piirkonnas pakutakse rohkem jätkusuutlikke vaba aja teenuseid   Kirderanniku koostööpiirkonna kogukond on aktiivne ja teovõimekas tänu:   * Kogukonna kõrgele ettevõtlikkusele ja seda eriti noorte hulgas |
| Meetme osakaal kogu rahastusest | 50% (investeeringud 70%, pehmed tegevused 30%) |
| Abikõlbulikud tegevused | Investeeringud: spordi ja vaba aja rajatised, terviserajad, multifunktsionaalsed kooskäimiskohad – ehitus, rekonstrueerimine, renoveerimine, seadmete soetamine (sh taastuvenergia tootmine oma tarbeks), inventar, avalikes huvides osutatavate teenuste (sh kogukonnateenuste[[14]](#footnote-14)) osutamiseks vajalikud vahendid  Pehmed tegevused: koolitustel osalemine, koolituste korraldamine, õppereisid, üllitised, tegevusgrupi koostööprojektid, noorte koostööprojektid, ürituste korraldamised, piirkonna mainekujunduse tegevused |
| Mitteabikõlbulikud tegevused | Kodulehed, jätkutegevused, töötasud, projektijuhtimine + kõik muud PRIA poolt välistatavad mitteabikõlbulikud tegevused |
| Toetuse saajad | MTÜ, SA, KOV |
| Abikõlbulikkuse kriteeriumid | Kasusaaja[[15]](#footnote-15) KIKO territooriumil, investeering KIKO territooriumil |
| Toetusmäär | Min 1 000,00 ja investeeringud max 50 000,00 eurot, pehmed tegevused max 10 000 eurot |
| Toetus% | MTÜ, SA, KOV kuni 90% |
| Indikaatorid ja sihttasemed | Lisandunud kogukonnaüritusi – 40 perioodi jooksul; Lisandunud spordi- kultuuriinfrastruktuuri objekte – 17; Lisandunud olulise tähtsusega teenuste osutamise vahendeid - 4 |

# Võrgustumine ja koostöö

KIKO teeb koostööd teiste LEADER tegevusgruppidega. Oma tegevusi koordineeritakse ja tehakse koostööd Ida-Viru maakonna muude omavalitsuste, vabaühenduste ning ettevõtjatega. Oluliseks koostööpartneriks on naabertegevusgrupp Virumaa Koostöökogu MTÜ.

KIKO teeb koostööd maakonna erinevate võrgustikega:

* Ida-Virumaa turismiklaster – võrgustik koondab endasse Ida-Virumaa turismimajanduse arengust huvitatud ettevõtjaid ja kohalikke omavalitsusi. Ida-Viru turismiklaster on maakonna olulisim turismivaldkonna kompetentsikeskus ning arengumootor
* Viru Toit võrgustik – võrgustik koondab endasse kohalikul toorainel põhineva toidu tootjaid ja töötlejaid, samuti kui toitlustusasutusi. Võrgustik on kiires arengu- ning laienemisfaasis
* Ida-Viru Talupidajate Liidu võrgustik – maakonna talupidajaid ja põllumajandustootjaid koondav võrgustik
* Ettevõtliku Kooli võrgustik – uuenduslike haridusmetoodikate rakendamisele pühendudnud omavalitsuste ja koolide võrgustik, mille missiooniks on luua haridusvõrgustik, mis pakub ühiskonnale ettevõtlikke hoiakuid kanvaid noori inimesi.
* Väliskoostöö raames omatakse koostöösidemeid tegevusgruppidega Soomes, eelmisel perioodil viidi ellu rahvusvaheline koostööprojekt turismi arendamiseks piirkonnas (temaatilised marsruudid ja trükised).

Võrgustiku partneritelt saab KIKO erinevat sisendit oma strateegia elluviimise protsessi. Selleks on võrgustike spetsiifiline oskusteave, võrgustike kontaktandmebaasid, võrgustike käsutada olevad muud ressursid. Samuti pakub KIKO ise samu sisendeid teistele maakonna arendamisele suunatud võrgustikele.

Vajadusel KIKO laiendab oma koostööpartnerite ringi.

# Strateegia rakendamise juhtimine ja seire

## 9.1 Strateegia rakendamine ja KIKO suutlikkus strateegia elluviimiseks ja piirkonna elavdamiseks

Strateegia rakendajaks on KIKO. KIKO partnerid kinnitavad strateegia oma üldkoosolekul. Strateegia rakendamiseks luuakse vajalikud organid – juhatus ja hindamiskomisjon.

Strateegia rakendamiseks menetleb KIKO laekuvaid projekttaotlusi, taotleb olulistes kokku lepitud olukordades ise toetust ning viib enda toetust saanud projektid ellu. KIKO teostab välja antud toetuste üle esmast seiret.

Strateegia elluviimise korraldus on järgmine:

* **KIKO üldkoosolek** – määrab KIKO juhatuse, KIKO revisjonikomisjoni, KIKO hindamiskomisjoni. Kinnitab ja muudab vajadusel KIKO Strateegiat. Kontrollib KIKO juhatuse tegevust ning annab lõpliku hinnangu KIKO strateegiast kinnipidamisest. Võtab vastu otsuseid, mis on seotud varade võõrandamisega, KIKO staatuse muutmisega.
* **KIKO revisjonikomisjon** – kontrollib KIKO kui organisatsiooni tööd ning teeb ettepanekuid KIKO toimimise paremaks muutmiseks
* **KIKO hindamiskomisjon** – võtab vastu otsuseid KIKOle esitatud projektide rahastamisest või mitterahastamisest.
* **KIKO juhatus** – tegeleb KIKO üldjuhtimisega, jälgib KIKO strateegiast kinnipidamisest. Kontrollib ja nõustab KIKO tegevjuhti. Võtab vastu KIKO seisukohalt olulisi otsuseid, mis väljuvad igapäevase majandustegevuse piiridest
* **KIKO tegevjuht** – palgaline töötaja (juht), kes korraldab KIKO igapäevast tööd.
* **KIKO projektijuht (juhid)** – KIKO palgalised töötajad, kelle arv ja täpne kvalifikatsioon ning tööülesanded sõltuvad KIKO majanduslikest võimalustest.

KIKO on edukalt tegutsenud eelmise strateegia raames meetmete rakendamisega ning vajalike protsesside läbiviimisega. Selle kogemuse baasil saab väita, et KIKO-l on olemas strateegia elluviimiseks vajalik kogemus ning oskusteave.

Joonis 10. KIKO organisatsiooni struktuur

## 9.2 Meetme projektide hindamine

Projekttaotluste hindamiseks moodustab KIKO üldkoosoleku otsusega hindamiskomisjoni. Hindamiskomisjoni koosseis määratakse lähtuvalt LEADER-põhimõttest ning seal on võrdselt esindatud ettevõtjate, vabaühenduste ning KOV esindajad.

Hindamiskomisjon teeb üldkoosoleku poolt kinnitatud hindamismetoodika alusel tekkiva projekttaotluste pingerea põhjal rahastamisotsuste ettepaneku KIKO juhatusele.

Hindamismetoodika põhineb kaalutud kriteeriumitel ning järgmisel valemil.

c = a1 \* x1 + a2 \* x2 + a3 \* x3 + a4 \* x4 + a5 \* x5 + a6 \* x6 + a7 \* x 7 + a8 \* x8

*kus:*

c – konkreetse alternatiivi hinnang vastava hindaja poolt

a1 …. a11 – kriteeriumite vastavad kaalud

x1 …. x11 – hindaja poolt antud vastavad hinded

**Hindajate tulemustest võetakse alternatiivide kaupa aritmeetiline keskmine hinne, mis oligi võrdluse aluseks, määramaks eelistatumaid arendusideid.**

T = (c1 + c2 + c3 + c4 + c5 + …… + cN) / N

*kus:*

T – alternatiivi keskmine hinne kõigi hindajate poolt

c1 …. cN – konkreetsete hindajate hinded

N – hindajate arv

Moodustub pingerida, mille alusel saab KIKO juhatus võtta vastu rahastamisotsused. Projekttaotluste hindamise täpsemad alused ja kord sätestatakse KIKO hindamisjuhendis.

**Hindamine**

Projekttaotluste hindamine toimub kuues etapis.

Joonis 11. KIKO projekttaotluste hindamisprotsess

|  |  |
| --- | --- |
| **Hindamise etapp** | **Selgitus** |
| Soovituslik eelnõustamine KIKO või partnerite töötaja/te poolt | Taotlejad saavad enne projekttaotluse esitamist läbida eelnõustamise kas:   * Telefoninõustamine * Silmast silma nõustamine (KIKOs või MAKis)   Eelnõustamise käigus elimineeritakse võimalikud projekttaotlused, mis ei vaata oma olemuselt KIKO strateegias toodud tingimustele |
| Tehniline vastavushindamine KIKO töötaja/te poolt | Laekunud projekttaotlused hinnatakse komplekssuse mõistes vajaliku dokumentatsiooni olemasolu kontrollimiseks. Mitte vastavad taotlused elimineeritakse hindamisprotsessist. |
| Eelhindamine hindamiskomisjoni liikmete poolt | Hindamiskomisjoni liikmed täidavad Hindamiskomisjoni esimehe poolt ette valmistatud eelhindamistabelid kusjuures hindamiskomisjoni liikmetel on kohustus põhjendada hindeid, mis on hindamisskaalal kas vähimad või suurimad. Kui eelhindamise käigus tuvastatakse taotleja poolt teadliku valeinfo andmine võtab KIKO Juhatus vastu otsuse taotluse menetlusest väljavõtmisest. |
| Projektide paikvaatlus hindamiskomisjoni liikmete poolt | Paikvaatlusteks valitakse välja investeerimisprojektid, välja arvatud juhul, kui paikvaatlus konkreetse projekti puhul ei annaks olulist lisainfot (otsuse paikvaatluse läbiviimiseks teeb Hindamiskomisjoni esimees):  Paikvaatlust teostavad minimaalselt kaks hindamiskomisjoni liiget, kes täidavad ka paikvaatluse *checklisti* ning esitavad selle alusel kokkuvõtte hindamiskoosolekul |
| Elektrooniline hindamine | Hindamiskomisjoni liikmed täidavad elektroonilises keskkonnas oma eelhindamistabelite alusel hindamistabeli, mis moodustab esialgse pingerea |
| Hindamiskoosolek | Hindamiskomisjoni liikmed peavad hindamiskoosoleku, kus arutatakse moodustunud pingerida projektide kaupa läbi ning täiendava info ilmnemisel korrigeeritakse paremusjärjestust. Hindamiskomisjoni protokoll esitatakse kinnitamiseks KIKO Juhatusele |

**KIKO projekttaotluste hindamiskriteeriumid**

***Ettevõtluse arendamise ja kompetentsi tõstmise meede***

|  |  |  |  |
| --- | --- | --- | --- |
| **Hindamise valdkond** | **Kriteerium ja osakaal** | **Selgitus** | **Hinde skaala** |
| Projekti mõju | Seos KIKO strateegiaga – 20% hindest[[16]](#footnote-16) | * Kas projekt on seotud KIKO visiooniga * Kas projekt on seotud KIKO eesmärkide tulemusmõõdikutega * Kas projekt on seotud KIKO meetme indikaatoritega | 1 – projekt ei ole seotud KIKO strateegiaga  10 – projekt panustab selgelt visiooni saavutamisesse, mõjutab eesmärkide mõõdikuid ning meetme indikaatoreid |
| Projekti uuenduslikkus – 10% hindest | * Kas projekti tulemusena pakutakse KIKO piirkonnas uut toodet või teenust * Kas projekti tulemusena kasutatakse tavapärasest paremat tehnoloogiat * Kas projekti tulemusena pakutav teenus või toode on suurema lisandväärtusega | 1 – projekt ei ole uuendusliku iseloomuga  10 – projekt vastab kõigile kolmele tingimusele |
| Projekti mõju kogukonnale – 10% hindest | * Kas projekti tulemusena paraneb koostöö KIKO piirkonnas * Kas projekti kasusaajate enamus on KIKO piirkonnast * Kas projekt toetab kodanikuühiskonna terviklikku arengut KIKO piirkonnas | 1 – mõju eeltoodud tingimustele puudub või on negatiivne  10 – projekt mõjutab positiivselt kõiki kolme tingimust |
| Projekti mõju väikeettevõtlusele – 20% hindest | * Kas projekt toetab KIKO piirkonnaspetsiifilisel ressursil tuginevat väikeettevõtluse arengut * Kas projekti tulemusena tekib piirkonnas uusi tooteid või teenuseid * Kas projekti raames luuakse uusi töökohti KIKO piirkonda | 1 – projekt omab väikeettevõtluse arengule negatiivset või neutraalset mõju  10 – projekt mõjutab positiivselt kõiki kolme tingimust |
| Projekti tehnilise ettevalmistuse kvaliteet | Projekti ettevalmistuse kvaliteet – 10% hindest[[17]](#footnote-17) | * Kas eelarve on selge, arusaadav ja läbipaistev * Kas taotlus on täielikult komplekteeritud ja korrektselt koostatud * Projektis on esitatud kõik vajalikud load, litsentsid, jm dokumendid | 1 – eelarve pole usaldusväärne, taotlus on puudulik, vajalikke lube ja teisi dokumente ei ole  10 – projekti eelarve on selge ja läbipaistev, taotlus on täielikult komplekteeritud ja arusaadav, vajalikul load ja dokumendid on lisatud |
| Projekti teostatavus – 30% hindest[[18]](#footnote-18) | * Kas projekti taotleja on usaldusväärne (olemasoleva majandusliku võimekuse ja kogemusega, pole esitanud valeandmeid, pole elluviimata jäetud taotlusi) **kirjutada lahti mitu punkti läheb maha** * **Jätkusuutlikkus – kuidas edasi majandab** * Kas projekti sisulised tegevused on arusaadavalt lahti kirjutatud * Kas on selgelt välja toodud projekti tulemused ja väljundid | 1 – taotleja pole usaldusväärne, projekti kirjeldus segane ja tulemusi pole välja toodud  10 – projekti taotleja on usaldusväärne, projekt lahti kirjutatud arusaadavalt ning tulemused on selgelt välja toodud |

***Elukeskkonna ja kogukonna arendamise meede***

|  |  |  |  |
| --- | --- | --- | --- |
| **Hindamise valdkond** | **Kriteerium ja osakaal** | **Selgitus** | **Hinde skaala** |
| Projekti mõju | Seos KIKO strateegiaga – 30% hindest[[19]](#footnote-19) | * Kas projekt on seotud KIKO visiooniga * Kas projekt on seotud KIKO eesmärkide tulemusmõõdikutega * Kas projekt on seotud KIKO meetme indikaatoritega | 1 – projekt ei ole seotud KIKO strateegiaga  10 – projekt panustab selgelt visiooni saavutamisesse, mõjutab eesmärkide mõõdikuid ning meetme indikaatoreid |
| Projekti uuenduslikkus – 10% hindest | * Kas projekti tulemusena pakutakse KIKO piirkonnas uut toodet või teenust * Kas projekti tulemusena kasutatakse tavapärasest paremat tehnoloogiat * Kas projekti tulemusena pakutav teenus või toode on suurema lisandväärtusega | 1 – projekt ei ole uuendusliku iseloomuga  10 – projekt vastab kõigile kolmele tingimusele |
| Projekti mõju kogukonnale – 30% hindest | * Kas projekti tulemusena paraneb koostöö KIKO piirkonnas * Kas projekti kasusaajate enamus on KIKO piirkonnast * Kas projekt toetab kodanikuühiskonna terviklikku arengut KIKO piirkonnas | 1 – mõju eeltoodud tingimustele puudub või on negatiivne  10 – projekt mõjutab positiivselt kõiki kolme tingimust |
| Projekti mõju väikeettevõtlusele – 10% hindest | * Kas projekt toetab KIKO piirkonnaspetsiifilisel ressursil tuginevat väikeettevõtluse arengut * Kas projekti tulemusena tekib piirkonnas uusi tooteid või teenuseid * Kas projekti raames luuakse uusi töökohti KIKO piirkonda | 1 – projekt omab väikeettevõtluse arengule negatiivset või neutraalset mõju  10 – projekt mõjutab positiivselt kõiki kolme tingimust |
| Projekti tehnilise ettevalmistuse kvaliteet | Projekti ettevalmistuse kvaliteet – 10% hindest[[20]](#footnote-20) | * Kas eelarve on selge, arusaadav ja läbipaistev * Kas taotlus on täielikult komplekteeritud ja arusaadavalt koostatud * Projektis on esitatud kõik vajalikud load, litsentsid, jm dokumendid | 1 – eelarve pole usaldusväärne, taotlus on puudulik, vajalikke lube ja teisi dokumente ei ole  10 – projekti eelarve on selge ja läbipaistev, taotlus on täielikult komplekteeritud ja arusaadav, vajalikul load ja dokumendid on lisatud |
| Projekti teostatavus – 10% hindest[[21]](#footnote-21) | * Kas projekti taotleja on usaldusväärne (olemasoleva majandusliku võimekuse ja kogemusega, pole esitanud valeandmeid, pole ellu viimata jäetud taotlusi)- **kirjutada lahti mitu punkti läheb maha** * **Jätkusuutlikkus – kuidas edasi majandab** * Kas projekti sisulised tegevused on arusaadavalt lahti kirjutatud * Kas on selgelt välja toodud projekti tulemused ja väljundid | 1 – taotleja pole usaldusväärne, projekti kirjeldus segane ja tulemusi pole välja toodud  10 – projekti taotleja on usaldusväärne, projekt lahti kirjutatud arusaadavalt ning tulemused on selgelt välja toodud |

## 9.3 Strateegia seire

Strateegiat seiratakse kord aastas.

Seireprotsess korraldatakse järgmiselt:

1. Meetmete seire – toimub jooksvalt, seire korraldab KIKO tegevjuhtkond ning annab sellest aru regulaarselt (vähemalt kaks korda aastas) KIKO juhatusele ning vähemalt kord aastas üldkoosolekule
2. Strateegia eesmärkide seire – teostatakse kord aastas KIKO tegevjuhtkonna poolt vastavalt strateegias toodud mõõdikutele. Seire baasil koostab KIKO tegevjuhtkond strateegia seire aruansde ning esitab selle KIKO juhatusele ja üldkoosolekule koos majandusaasta aruandega.

KIKO organite roll strateegia seire- ja uuendamise protsessis

|  |  |
| --- | --- |
| **KIKO organ** | **Roll seireprotsessis** |
| Üldkoosolek | * Kinnitab strateegia seire aruande * Võtab vastu otsuse strateegia muutmise või uuendamise algatamiseks * Võtab vastu strateegia muutuste või uuenduste otsuse |
| KIKO juhatus | * Edastab strateegia seirearuande üldkoosolekule * Teeb üldkoosolekule ettepaneku strateegia muutmise või uuendamise algatamiseks |
| KIKO tegevjuhtkond | * Viib läbi meetmete jooksvat seiret ning esitab aruande KIKO juhatusele ja üldkoosolekule * Viib kord aastas läbi strateegia mõõdikute seire ning täidab vastava aruande * Esitab strateegia seire aruande KIKO juhatusele ja üldkoosolekule |

Strateegia seire tulemuste alusel võtab KIKO üldkoosolek vajadusel vastu otsuse strateegia muutmise või uuendamise algatamiseks.

# Strateegia rahastamiskava

Puuduvad andmed

## 10.1 Planeeritav eelarve ja jaotus strateegia meetmete ja muude rahastamisalikate kaupa

Puuduvad andmed

## 10.2 Rahastamiskava koostamise selgitused

Puuduvad andmed

# Strateegia sidusus arengudokumentidega

KIKO strateegia 2014-2020 on seotud oluliste kõrgema tasandi strateegidokumentidega.

## 11.1 Sidusus LEADER-meetme spetsiifliste eesmärkidega

KIKO strateegia on suunatud maapiirkonna arendamisele ning on seega kooskõlas LEADER sihtvaldkonnaga 6B, toetades maapiirkondade arengu paremat planeerimist (KIKO piirkond on kaetud strateegtiadokumendiga).

KIKO strateegia on suunatud KIKO piirkonnas pakutavate teenuste ja infrastruktuuri arendamisele.

KIKO strateegia on suunatud töökohtade loomisele KIKO piirkonnas.

**Leader-meetme 2014-2020 üldeesmärk on tegevuspiirkondade tasakaalustatud arendamine läbi LEADER-põhielementide rakendamise ning spetsiifilised eesmärgid:**

* Ettevõtjate konkurentsivõime tõstmine, eelkõige läbi ühistel tegevustel põhinevate tegevuste rakendamise – ***KIKO strateegia rõhutab ettevõtete konkurentsivõime tõstmist ning seda eriti läbi võrgustike arendamise (Viru Toit, Ida-Virumaa turismiklaster jt).***
* Sotsiaalse kaasatuse edendamine – ***KIKO strateegia on avatud protsess, selle loomisesse ja elluviimisesse on kaasatud olulised partnerid ning kohalik elanikkond.***
* Piirkondlike eripärade parem rakendamine – ***KIKO piirkond kasutab ära oma eripärasid ning keskendub nendest tulenevate võimaluste realiseerimisele (nt. venekeelsete piirkonna elanike suurem kaasamine, linnastuvahelise asukoha ärakasutamine jms).***
* Uuenduslike lahenduste leidmise ja kasutuselevõtmise soodustamine sh kogukonnateenuste arendamisel – ***KIKO strateegia väärtustab uusi ja nutikaid lahendusi ning ühe teemana on keskendunud KIKO piirkonnas olemasoleva oskusteabe arendamisele.***
* Kohaliku tasandi valitsemise parendamine läbi erinevate osapoolte kaasamise – ***KIKO, kui kolme sektori partnereid koondav organisatsioon loob hea võimaluse sektorivahelise suhtluse tekkeks ja toimimiseks.***

## 11.2 Sidusus Maaelu Arengu Euroopa Põllumajandusfondi prioriteetidega

Maaelu Arengu Euroopa Põllumajandusfond panustab kolme olulisse suunda:

* Põllumajandus ja metsandus
* Keskkond ja maapiirkonnad
* Elukvaliteet ning majandustegevuse juhtimine maapiirkondades

***KIKO strateegia on eelkõige seotud kolmanda valdkonnaga ning keskendub põhiliselt KIKO piirkonna majanduselu elavdamisele ning KIKO elukeskkonna kvaliteedi parandamisele.***

## 11.3 Sidusus teiste arengudokumentidega

KIKO seisukohalt olulisemateks piirkondlikeks arengudokumentideks on Ida-Viru maakonna arengukava 2014-2020, mis määratleb maakonna kui terviku strateegilised eesmärgid ning olulisemad arengusuunad, Jõhvi/Kohtla-Järve linnapiirkonna jätkusuutliku arengu strateegia 2015-2020, mis kirjeldab Jõhvi/Kohtla-Järve linnastu ning selle tagamaa olulisi arengusuundi ning Narva Linnapiirkonna jätkusuutliku arengu strateegia 2014-2020, mis kirjeldab Narva linnapiirkonna (kuhu kuulub ka Narva-Jõesuu linn) arengusuundi.

Lisaks on olulised ka kohalike omavalitsuste arengukavad KIKO liikmeteks olevates omavalitsustes.

**Ida-Viru maakonna arengukava 2014-2020**

KIKO strateegia on sidus Ida-Viru maakonna arengukavaga 2014-2020, toetades maakonna strateegilisi arengusuundi:

***Inimarengu valdkonnas on maakonna strateegliseks arengusuunaks maakonna elukeskkonna kvaliteedi kompleksne parandamine.***

*Seda strateegilist arengusuunda iseloomustab järgmine tegevuskompleks:*

* *Heakorrainvesteeringud (tänvavalgustus, linna- ja külakeskkond)*
* *Kergliiklusvõimaluste eelisarendamine*
* *Investeeringud spordiobjektidesse, rahvaspordi ja saavutusspordi arendamine*
* *Maakonnas pakutava hariduse kvaliteedi kasvatamine, vajalikud investeeringud haridusobjektidesse, ettevõtlikkusõppe arendamine*

***Majandusarengu valdkonnas on maakonna strateegiliseks arengusuunaks maakonna ettevõtluskeskkonna kvaliteedi kompleksne parendamine.***

*Seda strateeglist arengusuunda iseloomustab järgmine tegevuskompleks:*

* *Tööstusparkide, ettevõtlusalade (sh. loomemajanduse valdkonnas), ettevõtlusinkubaatorite arendamine ning vastavad turundustegevused*
* *Ettevõtluse tugitruktuuride võimekuse arendamine alustavatele ja tegutsevatele ettevõtjatele tugiteenuste pakkumiseks (Põlevkivi Kompetentsikeskus, Ida-Viru Ettevõtluskeskus SA, Ida-Virumaa Tööstusalade Arendus SA, Kirderanniku Koostöökogu MTÜ, Virumaa Koostöökogu MTÜ, Peipsi-Alutaguse Koostöökoda MTÜ, Virumaa Rannakalurite Ühing MTÜ,Eesti Kaubandus- Tööstuskoda)*
* *Ettevõtluse vajaduste katmisele suunatud transpordiinfrastruktuuri arendamine – sadamate arendamine, maakondliku lennuvälja rajamine, reisirongiliikluse eelisarendamine Ida-Virumaa linnastu tööjõu mobiilsuse ning turistidevoo suurendamiseks.*
* *Maakonna majutuskohtade arvu kasvatamine kasvava turistidevoo teenindamiseks.*

**Narva linnapiirkonna jätkusuutliku arengu strateegia**

Narva linnapiirkona arengusuundadest toetab KIKO strateegia turismivaldkonna ning elukeskkonna kvaliteedi arendamist.

**Aastaks 2025 on Narva linnapiirkond teinud kvalitatiivse arenguhüppe olles rahvusvaheliselt tuntud värav Euroopa Liidu ja Venemaa vahel, mis on atraktiivne nii elanikele, investoritele kui ka külastajatele.**

Linnapiirkonda iseloomustab:

1. kaasaegne ja mitmekesine ekspordile suunatud ettevõtlus, sh:

* kõrge lisandväärtusega töötlev tööstus;
* tugev veondus ja laondus;
* ekspordile suunatud kaubandus;
* mitmekülgne, ostu- ja puhketuristile suunatud turismisektor (spaaturism, ajalooturism, kaubandusturism);

1. kvaliteetne ja hästi korraldatud elukeskkond;
2. heal tasemel ja kättesaadavad avalikud teenused.

Linnapiirkonna arendamisel on läbivaks printsiibiks **koostöö** nii piirkonna omavalitsuste kui ka erinevate sektorite (avalik, era ja kolmas sektor) vahel.

**Jõhvi/Kohtla-Järve linnapiirkonna jätkusuutliku arengu strateegia 2015-2020**

KIKO strateegia toetab Jõhvi/Kohtla-Järve linnapiirkonna järgmisi eesmärke:

**Sotsiaalvaldkonnas**

**Eesmärk**: väljarände aeglustunud tempo.

*Elanikkonna arv stabiliseerub väljarände pidurdumise ja mujalt Eestist linnapiirkonda sisserännanute ning iibe kasvuga. Eesmärgi saavutamist hinnatakse rahvastikuandmete alusel.*

**Alaeesmärk:** kvaliteetne füüsiline elukeskkond.

*Linnapiirkonna füüsilist elukeskkonda iseloomustab funktsionaalsus ja esteetika. Piirkonda ilmestavad uued, nutikate lahendustega atraktiivsed alad, korrastatud rohealade võrgustik ja aktiivselt kasutatav rekreatiivne ressurss.*

**Alaeesmärk:** kõiki huvilisi rahuldavad heal tasemel spordi- ja vabaajateenused.

*Piirkonna spordi- ja vabaajateenuste võrgustkku iseloomustab mitmekesisus, piirkonna võimalustel tuginev omapära, kvaliteet, koostöö, majanduslik suutlikkus, mõistlik konkurents ja hea juurdepääs kogu piirkonna ulatuses.*

**Majandusvaldkonnas**

**Alaeesmärk:** atraktiivne ja mitmekesine külastuskeskkond.

*Külastuskeskkonna teenuste valik toetub piirkonna looduslikele ressurssidele, ajaloolisele ja tööstuspärandile ning arenevale teenindussektorile. Jätkub piirkonnale ainulaadsust andvate spordi- ja vabaajaobjektide arendamine. Linnapiirkonda tekib mitmekesine majutussektor, mis suudab teenindada linnapiirkonna ettevõtlusega seotud äriturismi. Külastuskeskkonna mitmekesisus ja omapära meelitavad piirkonda uusi turiste, kes tarbides pakutavaid teenuseid, veedavad piirkonnas keskmiselt enam kui kaks päeva.*

KIKO piirkonna kohalike omavalitsuste kehtivatres arengukavades (Jõhvi, Kohtla-Nõmme, Toila vallad ja Narva-Jõesuu linn) on kõigis rõhutatud elu- ja ettevõtluskeskkonna arendamise vajadust ning kogukonna arengu toetamise olulisust. KIKO strateegia toetab kohalike omavalitsute arengukavade eesmärkide saavutamist.

**KIKO strateegia panustab ressursse elu- ja külastuskeskkonna ning kogukonna arengusse toetades seeläbi teiste maakondlike, piirkondlike või omavalitsuste arengukavade eesmärke – investeerides elukeskkonna ja vaba aja teenustesse, turismi- ja puhkemajandusse, ettevõtlikkuse arendamisesse.**

# Kokkuvõte

KIKO strateeegia loob aluse strateegias toodud eesmärkide saavutamiseks ning selleks vajalike tegevuste teostamiseks. Strateegia keskendub põhiliselt väikeettevõtluse toetamisele ning kogukonnale vajaliku elukeskkonna kvaliteedi kujundamisele. Need on olulised arengusuunad, et pakkuda lahendusi piirkonna olulisimale väljakutsele – elanikkonna vähenemisele ja vananemisele.

1. Küsitlust kokku võttev PDF fail on strateegiale lisatud. [↑](#footnote-ref-1)
2. Elukeskkonna osana käsitletakse ka külastuskeskkonda arvestades asjaolu, et külastuskeskkonna arendamine pakub teenuseid ka kohalikel elanikele parandades elukeskkonna kui terviku kvaliteeti [↑](#footnote-ref-2)
3. Tooted ja teenused, mis on tavalisest kõrgemal tehnoloogiatasemel, kõrgema lisandväärtusega, või piirkonnas puuduvad. [↑](#footnote-ref-3)
4. Mitte ainult projektipõhiseid [↑](#footnote-ref-4)
5. Inimese poolt loodud võimalused, mida pakutakse füüsiline elukeskkonna baasil elanikule ja külastajale [↑](#footnote-ref-5)
6. Tooted ja teenused, mis on tavalisest kõrgemal tehnoloogiatasemel, kallimas hinnaklassis, või piirkonnas puuduvad. [↑](#footnote-ref-6)
7. Meedet rakendatakse eraldi investeeringute lõikes ja pehmete tegevuste lõikes [↑](#footnote-ref-7)
8. Meedet rakendatakse eraldi investeeringute lõikes ja pehmete tegevuste lõikes [↑](#footnote-ref-8)
9. Meedet rakendatakse eraldi investeeringute lõikes ja pehmete tegevuste lõikes [↑](#footnote-ref-9)
10. Ehitusseadusest järgi vaadata [↑](#footnote-ref-10)
11. Raha siis kui sertifikaat on käes, [↑](#footnote-ref-11)
12. Kõlvatu konkurentsina käsitletakse olukorda, kus toetusrahasid kasutatakse teiste ettevõtjate suhtes ebaõiglase eelise saamiseks toodete või teenuste arendamisel ja pakkumisel. [↑](#footnote-ref-12)
13. Meedet rakendatakse eraldi investeeringute lõikes ja pehmete tegevuste lõikes. [↑](#footnote-ref-13)
14. Kogukonnateenus on teenus, mis on kogukonnale tervikuna oluline ning lahendab mõnda kogukonna ees seisvat kitsaskohta. [↑](#footnote-ref-14)
15. Kasusaajate proportsioon kiko piirkonnas on aluseks toetusprotsendi määramisele [↑](#footnote-ref-15)
16. Kriteeriumi puhul rakendatakse 60% lävendit, totlused, mis antud kroteeeriumi raames saavad alla 60% hindest ei kvalifitseeru [↑](#footnote-ref-16)
17. Kriteeriumi puhul rakendatakse 60% lävendit, totlused, mis antud kroteeeriumi raames saavad alla 60% hindest ei kvalifitseeru [↑](#footnote-ref-17)
18. Kriteeriumi puhul rakendatakse 60% lävendit, totlused, mis antud kroteeeriumi raames saavad alla 60% hindest ei kvalifitseeru [↑](#footnote-ref-18)
19. Kriteeriumi puhul rakendatakse 60% lävendit, totlused, mis antud kroteeeriumi raames saavad alla 60% hindest ei kvalifitseeru [↑](#footnote-ref-19)
20. Kriteeriumi puhul rakendatakse 60% lävendit, totlused, mis antud kriteeeriumi raames saavad alla 60% hindest ei kvalifitseeru [↑](#footnote-ref-20)
21. Kriteeriumi puhul rakendatakse 60% lävendit, totlused, mis antud kriteeeriumi raames saavad alla 60% hindest ei kvalifitseeru [↑](#footnote-ref-21)